# Instrucţiuni privind siguranţa pentru maşinile de frezare şi maşinile de frezat muchii

- Prinde scula electrică de mânerele izolate deoarece freza ar putea intra în contact cu propriul cablu de alimentare. Tăierea unui conductor aflat „sub tensiune” poate pune sub tensiune componentele metalice ale sculei electrice şi provoca electrocutarea operatorului.

- Folosiţi menghine sau o altă metodă practică de fixare şi sprijinire a piesei de lucru pe o platformă stabilă. Dacă ţineţi piesa de lucru cu mâna sau o sprijiniţi de corpul dumneavoastră, aceasta devine instabilă şi se poate ajunge la pierderea controlului.

- Turaţia admisă a dispozitivului de frezare trebuie să fie cel puţin egală cu turaţia maximă specificată pe scula electrică. Dispozitivele de frezare care se ro‌tesc mai repede decât este admis, se pot rupe, iar bucăţile desprinse pot zbura în toate părţile.

- Frezele sau alte accesorii trebuie să se potrivească exact în sistemul de prindere accesorii (bucşă elastică) Ia sculei dumneavoastră electrice. Accesoriile care nu se potrivesc exact în sistemul de prindere pentru accesorii al sculei dumneavoastră electrice se rotesc neuniform, vibrează foarte puternic şi pot duce la pierderea controlului.

- Porniţi scula electrică şi numai după aceasta conduceţi‑o asupra piesei prelucrate. În caz contrar există pericol de recul în situaţia în care dispozitivul de lucru se agaţă în piesa prelucrată.

- Nu ţineţi mâinile în sectorul de frezare şi nici pe dispozitivul freză. Ţineţi cu cealaltă mână mânerul suplimentar. Dacă veţi ţine ambele mâini pe maşina de frezat, acestea nu vor mai putea fi rănite de dispozitivul de frezat.

- Nu frezaţi niciodată peste obiecte metalice, cuie sau şuruburi. Dispozitivul freză se poate deteriora şi duce la creşterea vibraţiilor.

- Folosiţi detectoare adecvate pentru a localiza conducte de alimentare ascunse sau adresaţi‑vă în acest scop regiei locale furnizoare de utilităţi. Contactul cu conductorii electrici poate duce la incendiu şi electrocutare. Deteriorarea unei conducte de gaz poate provoca explozii. Spargerea unei conducte de apă cauzează pagube materiale sau poate duce la electrocutare.

- Nu folosiţi freze tocite sau deteriorate. Fre‌zele tocite sau deteriorate cauzează o frecare mai puternică, se pot încleşta şi duce la dezechilibru.

- Înainte de a pune jos scula electrică aştep‌taţi ca aceasta să se oprească complet. Dispozitivul de lucru se poate agăţa şi duce la pierderea controlului asupra sculei electrice.

- Prindeţi strâns scula electrică cu ambele mâini în timpul lucrului şi asiguraţi-vă o poziţie stabilă. Scula electrică este condusă mai sigur cu ambele mâini.