# Jyrsinterän asentaminen (katso kuva A)

- Suosittelemme käyttämään työkäsineitä jyrsinterien asennuksessa ja vaihdossa.

Jyrsinteriä on saatavana erilaisina malli- ja laatuversioina kyseisen käyttökohteen mukaan.

Pikateräksestä (HSS) valmistetut jyrsinterät soveltuvat pehmeiden materiaalien (esimerkiksi pehmeä puu ja muovi) työstöön.

Kovametalliteräiset (HM) jyrsinterät soveltuvat etenkin kovien ja kuluttavien materiaalien (esimerkiksi kova puu ja alumiini) työstöön.

Boschin kattavaan tarvikevalikoimaan kuuluvia alkuperäisiä jyrsinteriä voit hankkia ammattiliikkeistä.

Käytä vain hyväkuntoisia ja puhtaita jyrsinteriä.

Käytä mieluiten sellaista jyrsinterää, jonka varren halkaisija on 12 mm.

Voit vaihtaa jyrsinterän jyrsinmoottorin ollessa upotusyksikössä/kopiointiyksikössä. Suosittelemme kuitenkin tekemään teränvaihdon jyrsinmoottorin ollessa irrotettuna.

- Ota jyrsinmoottori pois upotusyksiköstä/kopiointiyksiköstä.
- Paina karan lukituspainiketta (2) (➊) ja pidä sitä painettuna. Tarvittaessa kierrä karaa hieman kädellä, kunnes se lukittuu.
  Älä paina karan lukituspainiketta (2) ennen kuin kara on pysähtynyt.
- Vaihtoehtoisesti voit lukita karan myös apuna käytettävällä kiintoavaimella.
- Löysää liitinmutteria (22) kiintoavaimella (21) (avainkoko 17 mm ja 24 mm) vastapäivään (➋).
- Työnnä jyrsinterä kiinnitysistukkaan. Jyrsinterän varren tulee ulottua vähintään 20 mm:n verran kiinnitysistukan sisään.
- Kiristä liitinmutteri (22) kiintoavaimella (21) (avainkoko 17 mm ja 24 mm) myötäpäivään. Vapauta karan lukituspainike (2) tai ota apuna käyttämäsi kiintoavain pois.

- Älä kiinnitä halkaisijaltaan yli 50 mm:n kokoisia jyrsinteriä ilman asennettua kopiohylsyä. Sellaiset jyrsinterät eivät mahdu pohjalevyn läpi.

- Älä missään tapauksessa kiristä kiinnitysistukkaa tiukkaan ennen jyrsinterän asentamista. Muuten kiinnitysistukka voi vaurioitua.