# Frezos įstatymas (žr. A pav.)

- Įstatant ar keičiant frezas, rekomenduojama mūvėti apsauginėmis pirštinėmis.

Įvairios konstrukcijos ir kokybės frezas galima pasirinkti pagal pritaikymo sritį.

Frezos iš didelio atsparumo greitapjovio plieno (HSS) yra skirtos minkštoms medžiagoms, pvz., minkštajai medienai ir plastikui, apdoroti.

Frezos su kietlydinio ašmenimis (HM) specialiai yra skirtos kietoms ir abrazyvinėms medžiagoms, pvz., kietajai medienai ir aliuminiui.

Originalias frezas iš plačios Bosch papildomos įrangos programos galite įsigyti specializuotoje Bosch parduotuvėje.

Naudokite tik nepriekaištingos būklės ir švarias frezas.

Jei galima, naudokite frezavimo įrankius, kurių koto skersmuo 12 mm.

Frezavimo įrankį galite pakeisti, kai frezos variklis įstatytas į įpjaunamąjį/griovelių frezavimo įtaisą ar kopijavimo pagal šabloną įtaisą. Tačiau mes rekomenduojame įrankį keisti, kai frezos variklis yra išimtas.

- Išimkite frezos variklį iš įpjaunamojo/griovelių frezavimo įtaiso ar kopijavimo pagal šabloną įtaiso.
- Paspauskite suklio fiksuojamąjį klavišą (2) (➊) ir laikykite jį paspaustą. Sukite suklį ranka, kol fiksatorius užsifiksuos.
  Suklio fiksuojamąjį klavišą (2) spauskite tik tada, kai suklys visiškai sustojęs.
- Suklį taip pat galite užfiksuoti papildomu veržliniu raktu.
- Atlaisvinkite gaubiamąją veržlę (22), sukdami veržliarakčiu (21) (rakto plotis 17mm ir 24 mm) prieš laikrodžio rodyklę (➋).
- Stumkite frezavimo įrankį į suspaudžiamąją įvorę. Frezavimo įrankio kotas į suspaudžiamąją įvorę turi būti įstumtas ne mažiau kaip 20 mm.
- Užveržkite gaubiamąją veržlę (22), sukdami veržliarakčiu (21) (rakto plotis 17 mm ir 24 mm) pagal laikrodžio rodyklę. Atleiskite suklio fiksuojamąjį mygtuką (2) arba nuimkite papildomą veržlinį raktą.

- Jei nėra įmontuota kopijavimo įvorė, neįstatykite frezos, kurios skersmuo didesnis kaip 50 mm. Tokie frezavimo įrankiai netelpa pro pagrindo plokštę.

- Jokiu būdu neužveržkite suspaudžiamosios įvorės su gaubiamąja veržle, kol nepritvirtinta jokia freza. Priešingu atveju gali būti pažeista suspaudžiamoji įvorė.