# Frēzes iestiprināšana (skatīt attēlu A)

- Iestiprinot un nomainot frēzēšanas darbinstrumentus, ieteicams uzvilkt aizsargcimdus.

Tirdzniecības vietās var iegādāties visdažādākās kvalitātes un izpildījuma frēzes.

Frēzes no ātrgriezējtērauda (HSS) ir piemērotas mīkstu materiālu, piemēram, mīksta koka un plastmasas apstrādei.

Frēzes ar cietmetāla griezējšķautnēm (HM) ir īpaši paredzētas cietu un abrazīvu materiālu, piemēram, cieta koka un alumīnija apstrādei.

Oriģinālās frēzes no Bosch plašā piederumu klāsta var iegādāties specializētajās tirdzniecības vietās.

Iestipriniet tikai nebojātas un tīras frēzes.

Ja iespējams, izmantojiet frēzi, kuras vārpstas diametrs ir 12 mm.

Jūs varat nomainīt frēzi, kad iegremdējamajā/kopējošajā vienībā ir ievietots frēzes motors. Tomēr ieteicams darbarīka maiņu veikt, kad frēzes motors ir demontēts.

- Izņemiet frēzes motoru no iegremdējamās/kopējošās vienības.
- Nospiediet un turiet nospiestu darbvārpstas fiksēšanas pogu (2) (➊). Pēc tam pagrieziet darbvārpstu ar roku, līdz fiksators nofiksējas.
  Nospiediet darbvārpstas fiksēšanas pogu (2) tikai tad, kad darbvārpsta negriežas.
- Alternatīvi darbvārpstu var nofiksēt arī ar papildu vaļēja tipa uzgriežņu atslēgu.
- Atskrūvējiet virsuzgriezni (22) ar vaļējā tipa uzgriežņu atslēgu (21) (atslēgas platums 17 mm un 24 mm), griežot to pretēji pulksteņa rādītāju kustības virzienam (➋).
- Iebīdiet frēzes kātu spīļaptverē. Frēzes kāts jāiebīda spīļatverē vismaz 20 mm dziļumā.
- Stingri pievelciet virsuzgriezni (22) ar vaļējā tipa uzgriežņu atslēgu (21) (atslēgas platums 17 mm un 24 mm), griežot to pulksteņa rādītāju kustības virzienā. Atlaidiet darbvārpstas fiksēšanas taustiņu (2) vai noņemiet papildu vaļējā tipa uzgriežņu atslēgu.

- Ja nav iestiprināta kopējošā vadotne, neizmantojiet frēzi, kuras diametrs ir lielāks par 50 mm. Šādas frēzes neiziet caur atvērumu pamatnē.

- Nepievelciet spīļaptveres virsuzgriezni, ja spīļaptverē nav ievietots frēzēšanas darbinstrumenta kāts. Pretējā gadījumā spīļaptvere var tikt bojāta.