# Freesi paigaldamine (vt pilti A)

- Freeside paigaldamisel ja vahetamisel on soovitatav kanda kaitsekindaid.

Olenevalt kasutusotstarbest on saadaval mitmesuguse kuju ja kvaliteediga freese.

Kvaliteet-kiirlõiketerasest (HSS) freesid sobivad pehmete materjalide, nt pehme puidu või plasti töötlemiseks.

Kõvametall-lõiketeradega (HM) freesid sobivad kõvade ja abrasiivsete materjalide, nt kõva puidu ja alumiiniumi töötlemiseks.

Sobivad originaalfreesid Boschi rikkalikust lisavarustuseprogrammist saate oma volitatud edasimüüjalt.

Kasutage ainult täiesti korras ja puhtaid freese.

Kasutage võimaluse korral 12 mm läbimõõduga võlliga freesi.

Te saate freesi vahetada, kui sukelseadmesse/kopeerseadmesse on paigaldatud freesimootor. Me soovitame siiski vahetada tööriista siis, kui freesimootor on eemaldatud.

- Võtke freesimootor sukelseadmest/kopeerseadmest välja.
- Vajutage spindli lukustusnuppu (2) (➊) ja hoidke seda all. Keerake spindlit veidi käega, kuni fiksaator kinnitub.
  Vajutage spindli lukustusnuppu (2) ainult seisva spindli korral.
- Alternatiivselt võite spindli ka täiendava lehtvõtmega lukustada.
- Keerake ülemutter (22) lehtvõtmega (21) (ava laius 17 mm ja 24 mm) vastupäeva lahti (➋).
- Lükake frees kinnitustsangi. Freesi saba peab olema lükatud kinnitustsangi vähemalt 20 mm pikkuselt.
- Keerake ülemutter (22) lehtvõtmega (21) (ava laius 17 mm ja 24 mm) päripäeva kinni. Laske spindli lukustusnupp (2) lahti või eemaldage täiendav lehtvõti.

- Ärge kasutage freesiterasid, mille läbimõõt on suurem kui 50 mm, ilma paigaldatud kopeerhülsita. Need freesiterad ei mahu alusplaadist läbi.

- Ärge pingutage mitte mingil juhul kinnitustsangi kübarmutriga, kui frees on veel paigaldamata. Vastasel korral võite kinnitustsangi vigastada.