# Umetanje glodala (vidjeti sliku A)

- Kod ugradnje i zamjene glodala preporučuje se nošenje zaštitnih rukavica.

Ovisno o svrsi primjene, glodala se mogu dobiti u različitim izvedbama i kvalitetama.

Glodala od brzoreznog čelika (HSS) prikladna su za obradu mekih materijala, kao što je meko drvo i plastika.

Glodala s oštricama od tvrdog metala (HM) specijalno su prikladna za tvrde i abrazivne materijale, kao što je tvrdo drvo i aluminij.

Originalna glodala iz opsežnog Bosch programa pribora možete dobiti kod svojeg trgovca.

Umetnite samo besprijekorna i čista glodala.

Po mogućnosti upotrebljavajte glodalo promjera prihvata 12 mm.

Možete zamijeniti glodalo kada je umetnut motor glodalice u jedinicu za uranjanje/jedinicu za kopiranje. Ipak preporučujemo zamjenu alata s demontiranim motorom glodalice.

- Izvadite motor glodalice iz jedinice za uranjanje/jedinice za kopiranje.
- Pritisnite tipku za blokadu vretena (2) (➊) i držite je pritisnutu. Eventualno malo rukom okrećite vreteno dok se blokada ne uglavi.
  Pritisnite tipku za blokadu vretena (2) samo u stanju mirovanja.
- Alternativno možete blokirati vreteno i dodatnim viličastim ključem.
- Otpustite završnu maticu (22) viličastim ključem (21) (otvor ključa 17 mm i 24 mm) okretanjem u smjeru suprotnom od kazaljke na satu (➋).
- Uvucite glodalo u stezna kliješta. Drška glodala mora biti najmanje 20 mm uvučena u steznim kliještima.
- Pritegnite završnu maticu (22) viličastim ključem (21) (otvor ključa 17 mm i 24 mm) okretanjem u smjeru kazaljke na satu. Otpustite tipku za blokadu vretena (2) ili skinite dodatni viličasti ključ.

- Ne ugrađujte glodala promjera većeg od 50 mm bez montirane kopirne čahure. Ova glodala ne odgovaraju osnovnoj ploči.

- Ni u kojem slučaju ne stežite stezna kliješta završnom maticom dok nije montirano glodalo. U suprotnom se stezna kliješta mogu oštetiti.