# ปรับความลึกในการเซาะ (ดูภาพประกอบ E)

ปรับ‌ความลึก‌การเซาะ เมื่อ‌เครื่อง‌ปิดสวิทช์‌อยู่‌เท่านั้น

สำหรับ‌การปรับ‌หยาบ‌ความลึก‌การเซาะ ให้‌ปฏิบัติ‌ดัง‌ต่อไปนี้:

- วาง‌เครื่องมือ‌ไฟฟ้า‌ที่‌ใส่‌เครื่องมือ‌เซาะ‌แล้ว‌ลง‌บน‌ชิ้นงาน
- ปรับก้านวัดระดับ (8) ให้อยู่ที่ระดับต่ำสุด ก้านวัดระดับล็อคเข้าจนสัมผัสได้
- คลายน๊อตปีกที่ก้านวัดความลึก (9) โดยให้ก้านวัดความลึก (14) เคลื่อนไหวได้อย่างอิสระ
- กดคันหนีบสำหรับตัวล็อคความลึกในการเซาะ (12) ในทิศทางการหมุน ➊ และลดเครื่องเซาะหลักลงอย่างช้าๆ จนกว่าเครื่องเซาะ (18) สัมผัสกับพื้นผิวชิ้นงาน ปล่อยคันหนีบสำหรับตัวล็อคความลึกในการเซาะ (12) อีกครั้ง เพื่อกำหนดความลึกในการเซาะนี้ไว้ กดคันหนีบสำหรับตัวล็อคความลึกในการเซาะ (12) ในทิศทางการหมุน ➋ เพื่อยึดคันหนีบถาวร
- กดก้านวัดความลึก (14) ลงจนกระทั่งอยู่ที่ระดับ (8) ปรับแถบเลื่อนที่มีเครื่องหมายบ่งชี้ (10) ไปที่ตำแหน่ง 0 ที่สเกลความลึกในการเซาะ (13)
- ปรับก้านวัดความลึก (14) ให้ได้ความลึกที่ต้องการและดึงน๊อตปีกที่ด้านวัดความลึก (9) ให้แน่น ตรวจสอบให้แน่ใจว่า แถบเลื่อนที่มีเครื่องหมายบ่งชี้ (10) ไม่คลาดเคลื่อน
- กดคันหนีบสำหรับตัวล็อคความลึกในการเซาะ (12) ในทิศทางการหมุน ➊ และเลื่อนเครื่องมือเซาะไปยังตำแหน่งบนสุด

หากความลึกในการเซาะเพิ่มขึ้น ท่านควรดำเนินการหลายขั้นตอนโดยรักษาให้มีเศษเลื่อยลดลง คุณสามารถใช้ก้านวัดระดับ (8) เพื่อแบ่งขั้นตอนการเซาะเป็นหลายระดับได้ ปรับความลึกในการเซาะตามต้องการให้อยู่ที่ระดับต่ำสุดที่ก้านวัดระดับและเลือกระดับที่สูงขึ้นเมื่อดำเนินขั้นตอนแรก

หลังจากทดสอบการเซาะแล้ว คุณสามารถใช้การหมุนปุ่ม (16) เพื่อปรับความลึกในการเซาะแบบแม่นยำให้ได้ขนาดที่ต้องการ โดยหมุนปุ่มตามเข็มนาฬิกาเพื่อเพิ่มความลึกในการเซาะ และหมุนปุ่มทวนเข็มนาฬิกาเพื่อลดความลึกในการเซาะ ในขั้นตอนนี้สามารถใช้สเกล (15) เป็นแนวทางสำหรับการปรับ หนึ่งรอบหมุนจะเท่ากับระยะการปรับ 1.5 มม. โดยขีดย่อยแต่ละขีดที่ขอบด้านบนของสเกล (15) จะเท่ากับการปรับเปลี่ยนในระยะ 0.1 มม. ระยะการปรับสูงสุดอยู่ที่ ±16 มม.