# Pracovné pokyny

- Chráňte frézovacie nástroje pred nárazom a úderom.

##

- Frézovanie musí vždy prebiehať proti smeru otáčania frézovacieho nástroja (18) (nesúsledné frézovanie). Pri frézovaní v smere otáčania (súsledné frézovanie) sa vám môže elektrické náradie vytrhnúť z ruky.

### Frézovanie so zanorovacou jednotkou

Nastavte požadovanú hĺbku frézovania.

Priložte elektrické náradie s namontovaným frézovacím nástrojom na obrobok, ktorý budete obrábať, a elektrické náradie zapnite.

Stlačte odisťovaciu páčku pre zanorovaciu funkciu smerom dole a veďte hornú frézu pomaly smerom dole, kým sa nedosiahne nastavená hĺbka frézovania. Opäť uvoľnite uvoľňovaciu páčku , aby ste túto hĺbku zanorenia zafixovali.

Frézovanie vykonávajte s rovnomerným posuvom.

Po skončení frézovania dajte hornú frézu späť do najvyššej polohy.

Po skončení frézovania vypnite elektrické náradie.

### Frézovanie s kopírovacou jednotkou

Nastavte požadovanú hĺbku frézovania.

Zapnite elektrické náradie a veďte ho na opracovávané miesto.

Frézovanie vykonávajte s rovnomerným posuvom.

Vypnite elektrické náradie.

- Nikdy neodkladajte elektrické náradie skôr, ako sa fréza úplne zastaví. Dobiehajúce pracovné nástroje môžu spôsobiť poranenia osôb.

##

Pri opracovávaní väčších obrobkov, napríklad pri frézovaní drážok, môžete ako pomocný doraz upevniť na obrobok nejakú dosku alebo lištu a potom viesť multifunkčnú frézu pozdĺž tohto pomocného dorazu. Pri použití zanorovacej jednotky (38) veďte multifunkčnú frézu po skosenej strane klznej dosky pozdĺž pomocného dorazu.

##

Pri frézovaní hrán alebo tvarovom frézovaní bez paralelného dorazu musí byť frézovací nástroj vybavený vodiacim kolíkom alebo guľôčkovým ložiskom.

Zapnuté ručné elektrické náradie prisúvajte k obrobku zboku, až kým vodiaci kolík alebo guľôčkové ložisko frézovacieho nástroja priliehajú k obrábanej hrane obrobku.

Ručné elektrické náradie veďte pozdĺžne popri hrane obrobka. Dávajte pritom pozor na to, aby priliehalo v správnom uhle. Príliš veľký tlak môže poškodiť hranu obrobka.

##

Zasuňte paralelný doraz (28) s vodiacimi tyčami (30) do základnej dosky (5) a utiahnite ho skrutkami (4) podľa požadovaného rozmeru.

Krídlovými skrutkami (29) môžete paralelný doraz dodatočne nastaviť na dĺžku.

Otočným gombíkom (31) môžete po povolení oboch krídlových skrutiek (29) vykonať jemné nastavenie dĺžky. Jedna otáčka zodpovedá pritom dráhe prestavenia 2,0 mm, jeden dielik na otočnom gombíku (31) zodpovedá zmene dráhy prestavenia o 0,1 mm. Dávajte pritom pozor na to, aby hrot strediaceho kolíka (32) zasahoval do povrchu materiálu.

Pomocou dorazovej lišty (33) môžete zmeniť účinnú dosadaciu plochu paralelného dorazu.

Zapnuté elektrické náradie veďte pozdĺž hrany obrobku rovnomerným posuvom a bočným tlakom na paralelný doraz.

##

Namontujte vodiace koliesko (42), ako je zobrazené na obrázku.

Priložte vodiace koliesko na oblúkový okraj dosky.

##

Pomocou kopírovacej objímky (37) sa môžu preniesť kontúry z predlôh, príp. šablón na obrobky.

Podľa hrúbky šablóny, prípadne predlohy zvoľte vhodnú kopírovaciu objímku. Kvôli presahujúcej výške kopírovacej objímky musí mať však šablóna minimálnu hrúbku 8 mm.

Pri použití kopírovacej objímky (37) je najprv nutné založiť SDS adaptér kopírovacej objímky (34) do klznej dosky (6).

Položte adaptér kopírovacej objímky (34) zhora na klznú dosku (6) a priskrutkujte ho pomocou 2 upevňovacích skrutiek (35). Dávajte pritom pozor na to, aby sa dala uvoľňovacia páčka pre adaptér kopírovacej objímky (36) voľne pohybovať.

Posuňte uvoľňovaciu páčku (36) v smere šípky a založte kopírovaciu objímku (37) zdola do SDS adaptéra kopírovacej objímky (34). Kódovacie výstupky musia pritom počuteľne zaskočiť do výrezov kopírovacej objímky (37).

Skontrolujte vzdialenosť od stredu frézovacieho nástroja po okraj kopírovacej objímky pozri Centrovanie základnej dosky (pozri obrázok N).

- Zvoľte priemer frézovacieho nástroja tak, aby bol menší ako vnútorný priemer kopírovacej objímky.

### Postup frézovania

Upozornenie: Myslite na to, že fréza (18) vždy vyčnieva zo základnej dosky (5). Nepoškoďte šablónu alebo obrobok.

Prisuňte zapnuté elektrické náradie s kopírovacou objímkou (37) k šablóne.

Pri použití zanorovacej jednotky (38): stlačte odisťovaciu páčku pre zanorovaciu funkciu smerom dole a veďte hornú frézu pomaly smerom dole, kým sa nedosiahne nastavená hĺbka frézovania. Opäť uvoľnite uvoľňovaciu páčku , aby ste túto hĺbku zanorenia zafixovali.

Elektrické náradie s prečnievajúcou kopírovacou objímkou (37) veďte bočným tlakom pozdĺž šablóny.

##

Aby bola vzdialenosť medzi stredom frézovacieho nástroja a okrajom kopírovacej objímky všade rovnaká, môžete kopírovaciu objímku (37) a klznú dosku (6) v prípade potreby navzájom centrovať.

Pri použití zanorovacej jednotky (38): stlačte odisťovaciu páčku pre zanorovaciu funkciu smerom dole a veďte hornú frézu pomaly smerom dole, kým sa nedosiahne nastavená hĺbka frézovania. Opäť uvoľnite uvoľňovaciu páčku , aby ste túto hĺbku zanorenia zafixovali.

Povoľte upevňovacie skrutky (39) o cca 2 otáčky, aby bola klzná doska (6) voľne pohyblivá.

Nasaďte centrovací tŕň (40) do upínacieho mechanizmu, ako je to znázornené na obrázku. Rukou utiahnite prevlečnú maticu tak, aby bol centrovací tŕň ešte voľne pohyblivý.

Vyrovnajte navzájom centrovací tŕň (40) a kopírovaciu objímku (37) miernym posúvaním klznej dosky (6).

Upevňovacie skrutky (39) opäť utiahnite.

Odoberte centrovací tŕň (40) z upínacieho mechanizmu.

Pri použití zanorovacej jednotky (38): stlačte odisťovaciu páčku pre zanorovaciu funkciu a veďte hornú frézu naspäť do najvyššej polohy.

##

Pri obrábaní hrán môžete navyše použiť odsávací kryt (41).

Upevnite odsávací kryt (41) pomocou 2 skrutiek na základnú dosku (5). Odsávací kryt (41) možno upevniť do 3 rôznych polôh, ako je znázornené na obrázku.

Pred obrábaním hladkých rovinných plôch odsávací kryt opäť odoberte.

Použite adaptér FSN-OFA (1 600 Z00 00G).