# Frēzēšanas dziļuma regulēšana (skatiet attēlu E)

Frēzēšanas dziļumu drīkst regulēt tikai tad, kad elektroinstruments ir izslēgts.

Lai aptuveni regulētu frēzēšanas dziļumu, rīkojieties, kā ir norādīts tālāk.

- Novietojiet elektroinstrumentu ar uzmontētu frēzi uz apstrādājamā sagataves.
- Noregulējiet pakāpjveida atduri (8) zemākajā pakāpē; pakāpjveida atdure jūtami nofiksējas.
- Atskrūvējiet spārnskrūvi pie dziļuma ierobežotāja (9), lai dziļuma ierobežotājs (14) brīvi kustētos.
- Nospiediet frēzēšanas dziļuma fiksēšanas sviru (12) virzienā ➊ un lēni nolaidiet frēzēšanas bloku, līdz frēze (18) pieskaras pie apstrādājamā priekšmeta virsmas. Lai frēzēšanas bloku fiksētu šajā augstumā, atlaidiet frēzēšanas dziļuma fiksēšanas sviru (12). Lai beigās nostiprinātu frēzēšanas dziļuma fiksēšanas sviru (12), to var pārvietot virzienā ➋.
- Nospiediet frēzēšanas dziļuma ierobežotāju (14), līdz tas pieskaras pie pakāpjveida atdures (8). Pārvietojiet pārbīdāmo marķieri (10) tā, ka marķējuma atzīme sakrīt ar 0 pozīciju uz frēzēšanas dziļuma skalas (13).
- Pārvietojiet dziļuma ierobežotāju (14) vēlamajā frēzēšanas dziļumā, tad stingri ieskrūvējiet dziļuma ierobežotāja fiksēšanas spārnskrūvi (9). Raugieties, lai pārbīdāmais marķieris (10) vairs nepārvietotos.
- Nospiediet frēzēšanas dziļuma fiksēšanas sviru (12) virzienā ➊, tad pārvietojiet frēzēšanas bloku augšējā stāvoklī.

Ja frēzēšanas dziļums ir liels, frēzēšanas darbu ieteicams sadalīt un veikt vairākās kārtās, noņemot mazāku materiāla daļu. Ar pakāpjveida atdures (8) palīdzību frēzēšanas darbu var ērti sadalīt vairākās pakāpēs. Pagrieziet frēzēšanas dziļuma ierobežotāja pakāpjveida atduri stāvoklī, kas atbilst viszemākajam atdures līmenim, un iestādiet vēlamo frēzēšanas dziļumu. Tad veiciet frēzēšanu vairākās kārtās, pirmajām kārtām izmantojot augstākos pakāpjveida atdures līmeņus.

Frēzēšanas dziļuma iestatījumu var precizēt pēc iegūtajiem kontrolfrēzējuma rezultātiem, griežot rokturi (16); griežot rokturi pulksteņa rādītāju kustības virzienā, frēzēšanas dziļums palielinās, bet, griežot rokturi pretēji pulksteņa rādītāju kustības virzienam, frēzēšanas dziļums samazinās. Skala (15) paredzēta orientācijai. Viens apgrieziens atbilst iestatījuma vērtības izmaiņai par 1,5 mm, bet viena iedaļa uz skalas (15) augšējās malas atbilst iestatījuma vērtības izmaiņai par 0,1 mm. Maksimālā frēzēšanas dziļuma izmaiņa, ko var panākt ar roktura palīdzību, ir ±16 mm.