# Freesimissügavuse seadmine (vt jn E)

Freesimissügavust tohib seada vaid siis, kui elektriline tööriist on välja lülitatud.

Freesimissügavuse jämeseadmiseks toimige järgmiselt.

- Asetage paigaldatud freesiga elektriline tööriist töödeldavale detailile.
- Seadke astmeline piirik (8) kõige madalamale astmele; astmeline piirik fikseerub tuntavalt.
- Päästke lahti sügavuspiirikul (9) olev tiibkruvi, nii et sügavuspiirik (14) saaks vabalt liikuda.
- Suruge freesimissügavuse lukustushooba (12) pööramissuunas ➊ ja juhtige ülafrees aeglaselt alla, kuni frees (18) puudutab töödeldava detaili pinda. Selle sukeldamissügavuse fikseerimiseks vabastage jälle freesimissügavuse lukustushoob (12). Suruge vajaduse korral lõplikuks fikseerimiseks freesimissügavuse lukustushooba (12) pööramisuunas ➋.
- Vajutage sügavuspiirik (14) alla, kuni see puutub vastu astmelist piirikut (8). Seadke indeksmärgiga liugur (10) asendisse 0 freesimissügavuse skaalal (13).
- Seadke sügavuspiirik (14) soovitud freesimissügavusele ja pingutage sügavuspiirikul olev tiibkruvi (9). Jälgige sealjuures, et te indeksmärgiga liugurit (10) rohkem ei nihuta.
- Suruge freesimissügavuse lukustushooba (12) pööramissuunas ➊ ja viige ülafrees kõige ülemisse asendisse.

Suurema freesimissügavuse korral tuleks teha mitu väiksema laastueemaldusega töötlemiskäiku. Astmelise piirikuga (8) saate freesimistoimingu jagada mitmeks astmeks. Selleks seadke soovitud freesimissügavus astmelise piiriku madalaima astmega ja valige esimesteks töötlemiskäikudeks kõigepealt kõrgemad astmed.

Proovifreesimiskäigu järel saate pöördnupuga (16) freesimissügavuse täpselt soovitud mõõtu seada; freesimissügavuse suurendamiseks keerake pöördnuppu päripäeva, freesimissügavuse vähendamiseks vastupäeva. Orienteerumiseks on skaala (15). Üks pööre vastab 1,5 mm reguleerimisele, skaala ülemises servas olev jaotusjoon (15) vastab 0,1 mm reguleerimise muutusele. Maksimaalne reguleerimisvahemik on ±16 mm.