# Indstilling af fræsedybde (se billede E)

Fræsedybden må kun indstilles, når el-værktøjet er slukket.

Gå frem på følgende måde for at grovindstille fræsedybden:

- Sæt el-værktøjet med monteret fræser på emnet, der skal bearbejdes.
- Indstil trinstoppet (8) på det laveste trin. Trinstoppet går mærkbart i indgreb.
- Løsn vingeskruen på dybdeanslaget (9), så dybdeanslaget (14) kan bevæges frit.
- Tryk spændearmen til låsning af fræsedybde (12) i drejeretning ➊, og før overfræseren langsomt ned, indtil fræseren (18) berører emnets overflade. Slip spændearmen til låsning af fræsedybde (12) igen for at fiksere denne neddykningsdybde. Tryk i givet fald spændearmen til låsning af fræsedybde (12) i drejeretning ➋ for at fiksere den endeligt.
- Tryk dybdeanslaget (14) nedad, indtil det sidder på trinanslaget (8). Sæt skyderen med indeksmærket (10) på positionen 0 på fræsedybdeskalaen (13).
- Sæt dybdeanslaget (14) på den ønskede fræsedybde, og spænd vingeskruen på dybdeanslaget (9). Sørg for, at skyderen med indeksmærket (10) ikke ændres mere.
- Tryk spændearmen til låsning af fræsedybde (12) i drejeretning ➊, og før overfræseren i den øverste position.

Ved større fræsedybder skal fræseprocesserne gennemføres i flere trin for at undgå meget store spånmængder på en gang. Du kan fordele fræsearbejdet på flere trin ved hjælp af trinstoppet (8). Indstil den ønskede fræsedybde med det laveste trin på trinstoppet, og vælg først de højere trin til de første fræseprocesser.

Efter en prøvefræsning kan du indstille fræsedybden nøjagtigt på det ønskede mål ved at dreje på drejeknappen (16); fræsedybden forøges ved at dreje til højre og reduceres ved at dreje til venstre. Skalaen (15) tjener kun til orientering. En omdrejning svarer til en indstillingsvej på 1,5 mm, og en af delstregerne på den øverste kant af skalaen (15) svarer til en ændring af indstillingsvejen på 0,1 mm. Den maksimale indstillingsvej er ±16 mm.