# Darbo patarimai

- Saugokite frezas nuo smūgių ir sutrenkimų.

##

- Frezuojant elektrinis įrankis visada turi būti stumiamas prieš frezavimo įrankio (18) sukimosi kryptį (priešpriešinis judėjimas). Frezuojant pagal sukimosi kryptį (judėjimas ta pačia kryptimi), elektrinis įrankis gali ištrūkti iš rankų.

### Frezavimas įpjaunamuoju/griovelių frezavimo įtaisu

Nustatykite pageidaujamą frezavimo gylį.

Elektrinį įrankį su įstatytu frezavimo įrankiu pastatykite ant apdorojamojo ruošinio ir elektrinį įrankį įjunkite.

Spauskite įpjovimo/griovelių frezavimo funkcijos atblokavimo svirtelę žemyn ir lėtai stumkite vertikalaus frezavimo mašiną žemyn, kol pasieksite nustatytą frezavimo gylį. Atleiskite atblokavimo svirtelę , kad užfiksuotumėte šį įleidimo gylį.

Frezuodami stumkite įrankį tolygiai.

Baigę frezuoti, vertikalaus frezavimo mašiną grąžinkite į aukščiausią padėtį.

Baigę frezuoti, elektrinį įrankį išjunkite.

### Frezavimas kopijavimo pagal šabloną įtaisu

Nustatykite pageidaujamą frezavimo gylį.

Įjunkite elektrinį įrankį ir artinkite jį link apdorojamos vietos.

Frezuodami stumkite įrankį tolygiai.

Elektrinį įrankį išjunkite.

- Niekada nepadėkite elektrinio įrankio, kol freza visiškai nesustojo. Iš inercijos besisukantys darbo įrankiai gali sužeisti.

##

Apdorodami didelius ruošinius ar frezuodami griovelius, prie ruošinio kaip pagalbinę atramą galite pritvirtinti lentą ar lentjuosetę, ir daugiafunkcę frezą vesti išilgai pagalbinės atramos. Naudodami įpjaunamąjį/griovelių frezavimo įtaisą (38), daugiafunkcę frezą plokščiąja atraminės plokštės puse veskite palei pagalbinę atramą.

##

Frezuojant briaunas ar figūras be lygiagrečiosios atramos, reikia naudoti frezą su krei‌pia‌muo‌ju kakliuku arba rutuliniu guoliu.

Įjungtą elektrinį prietaisą veskite iš šono link ruošinio, kol frezos kreipiamasis kakliukas arba rutulinis guolis priglus prie apdorojamojo ruošinio briaunos.

Elektrinį įrankį veskite išilgai palei ruošinio briauną. Stenkitės jį laikyti tinkamu kampu. Per stipriai spaudžiant galima pažeisti ruošinio briauną.

##

Įstumkite lygiagrečiąją atramą (28) su kreipiamaisiais strypeliais (30) į pagrindo plokštę (5) ir, nustatę norimą atstumą, priveržkite ją sparnuotaisiais varžtais (4).

Sparnuotaisiais varžtais (29) papildomai galima reguliuoti lygiagrečiosios atramos ilgį.

Atsukę abu sparnuotuosius varžtus (29), ratuku (31) galite nustatyti tikslų ilgį. Vienas sūkis atitinka 2,0 mm postūmį, viena ratuko (31) padala atitinka 0,1 mm postūmį. Atkreipkite dėmesį į tai, kad centruojamojo kaiščio (32) smaigalys būtų įsmigęs į ruošinio paviršių.

Atramine juostele (33) galite keisti lygiagrečiosios atramos atraminio paviršiaus plotą.

Įjungtą elektrinį įrankį, spausdami iš šono pastovia jėga, tolygiai veskite lygiagrečiąja atrama išilgai ruošinio krašto.

##

Pritvirtinkite kreipiamąjį ratuką (42), kaip pavaizduota paveikslėlyje.

Įstatykite kreipiamąjį ratuką į plokštės kreivės briauną.

##

Naudodamiesi kopijavimo įvore (37) ant ruošinio galite perkelti pavyzdžių ir šablonų kontūrus.

Pagal šablono ar pavyzdžio storį pasirinkite atitinkamą kopijavimo įvorę. Kadangi kopijavimo įvorė išsikiša, šablonas turi būti ne plonesnis kaip 8 mm.

Norint naudoti kopijavimo įvorę (37), pirmiausia į atraminę plokštę (6) reikia įstatyti kopijavimo įvorės adapterį (34).

Įstatykite kopijavimo įvorės adapterį (34) iš viršaus ant atraminės plokštės (6) ir prisukite jį 2 tvirtinamaisiais varžtais (35). Atkreipkite dėmesį, kad kopijavimo įvorės adapterio atblokavimo svirtelė (36) laisvai judėtų.

Pastumkite atblokavimo svirtelę (36) rodyklės kryptimi ir įstatykite kopijavimo įvorę (37) iš apačios į SDS kopijavimo įvorės adapterį (34). Turi jaustis, kaip kodiniai kumšteliai užsifiksuoja kopijavimo įvorės (37) išpjovose.

Patikrinkite atstumą nuo frezos ašies iki kopijavimo įvorės briaunos žr. Pagrindo plokštės centravimas (žr. N pav.).

- Pasirinkite tokią frezą, kurios skersmuo mažesnis už kopijavimo įvorės vidinį skersmenį.

### Frezavimo operacija

Nuoroda: Atkreipkite dėmesį į tai, kad freza (18) visada yra išlindusi per pagrindo plokštę (5). Nepažeiskite šablono ar ruošinio.

Įjungtą elektrinį įrankį su kopijavimo įvore (37) pridėkite prie šablono.

Naudojant įpjaunamąjį/griovelių frezavimo įtaisą (38): spauskite įpjovimo/griovelių frezavimo funkcijos atblokavimo svirtelę žemyn ir lėtai stumkite vertikalaus frezavimo mašiną žemyn, kol pasieksite nustatytą frezavimo gylį. Atleiskite atblokavimo svirtelę , kad užfiksuotumėte šį įleidimo gylį.

Elektrinį įrankį su išsikišusia kopijavimo įvore (37) spausdami iš šono, veskite pagal šabloną.

##

Kad atstumas nuo frezos ašies iki kopijavimo įvorės briaunos visur būtų vienodas, kopijavimo įvorę (37) ir atraminę plokštę (6), jei reikia, galima centruoti viena kitos atžvilgiu.

Naudojant įpjaunamąjį/griovelių frezavimo įtaisą (38): spauskite įpjovimo/griovelių frezavimo funkcijos atblokavimo svirtelę žemyn ir lėtai stumkite vertikalaus frezavimo mašiną žemyn, kol pasieksite nustatytą frezavimo gylį. Atleiskite atblokavimo svirtelę , kad užfiksuotumėte šį įleidimo gylį.

Atsukite tvirtinamuosius varžtus (39) apie 2 sūkius, kad atraminė plokštė (6) galėtų laisvai judėti.

Įstatykite centruojamąjį kaištį (40) į griebtuvą, kaip pavaizduota paveikslėlyje. Gaubiamąją veržlę priveržkite ranka tiek, kad centruojamasis kaištis dar galėtų laisvai judėti.

Švelniai stumdami atraminę plokštę (6), suderinkite centruojamąjį kaištį (40) kopijavimo įvorės (37) atžvilgiu.

Tvirtai priveržkite tvirtinamuosius varžtus (39).

Išimkite centruojamąjį kaištį (40) iš griebtuvo.

Naudojant įpjaunamąjį/griovelių frezavimo įtaisą (38): paspauskite įpjovimo/griovelių frezavimo funkcijos atblokavimo svirtelę ir stumkite vertikalaus frezavimo mašiną atgal į aukščiausią padėtį.

##

Norėdami apdoroti briaunas, galite naudoti nusiurbimo gaubtą (41).

Nusiurbimo gaubtą (41) 2 varžtais pritvirtinkite prie pagrindo plokštės (5). Nusiurbimo gaubtą (41) galima pritvirtinti 3 skirtingose padėtyse, kaip pavaizduota pav.

Norėdami apdoroto lygius paviršius, nusiurbimo gaubtą nuimkite.

Naudokite FSN-OFA adapterį (1 600 Z00 00G).