# Isætning af fræser (se billede A)

- Ved isætning og skift af fræsere anbefales brug af beskyttelseshandsker.

Afhængigt af anvendelsesformål fås fræsere i mange forskellige udførelser og kvaliteter.

Fræsere af "high-speed steel" (HSS) er egnede til bearbejdning af bløde materialer som f.eks. blødt træ og plast.

Fræsere med hårdmetalskær (HM) er specielt egnede til hårde og abrasive materialer som f.eks. hårdt træ og aluminium.

Originale fræsere fra det omfattende Bosch-tilbehørsprogram kan købes hos din forhandler.

Brug kun fejlfri og rene fræsere.

Brug så vidt muligt fræseren med en skaftdiameter på 12 mm.

Du kan skifte fræser, når fræsemotoren er sat ind i dykenheden/kopienheden. Vi anbefaler dog, at du skifter værktøj, når fræsemotoren er afmonteret.

- Tag fræsemotoren ud af dykenheden/kopienheden.
- Tryk på spindellåseknappen (2) (➊), og hold den inde. Drej eventuelt spindlen lidt med hånden, indtil låsen går i indgreb.
  Aktivér kun spindellåseknappen (2), når enheden står stille.
- Du kan også låse spindlen med en ekstra gaffelnøgle.
- Løsn omløbermøtrikken (22) med gaffelnøglen (21) (nøglevidde 17 mm og 24 mm) ved at dreje mod uret (➋).
- Skub fræseværktøjet ind i spændetangen. Fræserskaftet skal være skubbet mindst 20 mm ind i spændetangen.
- Spænd omløbermøtrikken (22) med gaffelnøglen (21) (nøglevidde 17 mm og 24 mm) ved at dreje den med uret. Slip spindellåseknappen (2), eller fjern den ekstra gaffelnøgle.

- Sæt ikke noget fræseværktøj i med en diameter over 50 mm uden monteret kopiring. Disse fræsere kan ikke komme gennem grundpladen.

- Spænd ikke spændetangen med omløbermøtrikken fast, så længe der ikke er monteret en fræser. I modsat fald kan spændetangen blive ødelagt.