# Sette inn freser (se bilde A)

- Det anbefales å bruke vernehansker når freser settes inn og skiftes.

Freser i svært forskjellige utførelser og kvaliteter tilbys, avhengig av bruksområdet.

Freser av høyytelses-høyhastighetsstål (HSS) er egnet for bearbeiding av myke materialer som for eksempel mykt tre og plast.

Freser med hardmetallskjær (HM) egner seg spesielt for harde og slipende materialer som for eksempel hardt tre og aluminium.

Du får originalfreser fra Boschs omfattende tilbehørssortiment hos forhandleren.

Bruk bare feilfrie og rene freser.

Bruk om mulig freser med en skaftdiameter på 12 mm.

Du kan skifte ut fresen når fresemotoren er satt inn i dykkenheten/kopieringsenheten. Vi anbefaler imidlertid at verktøy skiftes med demontert fresemotor.

- Ta fresemotoren ut av dykkenheten/kopieringsenheten.
- Trykk på spindellåseknappen (2) (➊), og hold den inne. Drei eventuelt spindelen litt for hånd til låsen går i inngrep.
  Du må bare trykke på spindellåseknappen (2) når verktøyet er stoppet.
- Alternativt kan du også låse spindelen med en ekstra fastnøkkel.
- Løsne overfalsmutteren (22) med fastnøkkelen (21) (nøkkelvidde 17 mm og 24 mm) ved å dreie mot urviseren (➋).
- Skyv fresen inn i spennhylsen. Fresskaftet må skyves inn minst 20 mm i spennhylsen.
- Stram overfalsmutteren (22) med fastnøkkelen (21) (nøkkelvidde 17 mm og 24 mm) ved å dreie med urviseren. Slipp spindellåseknappen (2) eller fjern den ekstra fastnøkkelen.

- Bruk ikke freser med større diameter enn 50 mm uten montert kopieringshylse. Disse fresene går ikke gjennom bunnplaten.

- Du må aldri stramme spennhylsen med overfalsmutteren uten at en fres er montert. Det kan føre til skade på spennhylsen.