# คำเตือนเพื่อความปลอดภัยสำหรับเครื่องเซาะร่องและเครื่องเซาะขอบ

- จับเครื่องมือไฟฟ้าเฉพาะตรงพื้นผิวจับที่หุ้มฉนวนเท่านั้นเนื่องจากใบตัดอาจสัมผัสสายไฟฟ้าของตัวเครื่องเอง หากตัดสายที่ “มีกระแสไฟฟ้า” ไหลผ่าน จะทำให้ชิ้นส่วนโลหะที่ไม่ได้หุ้มฉนวนของเครื่องมือไฟฟ้าเกิด “มีกระแสไฟฟ้า” ด้วย และส่งผลให้ผู้ใช้งานเครื่องถูกไฟฟ้าดูดได้

- ใช้เครื่องหนีบหรือวิธีอื่นที่ได้ผลเพื่อยึดและหนุนชิ้นงานกับแท่นที่มั่นคง การใช้มือจับชิ้นงานหรือยันไว้กับร่างกายจะไม่มั่นคง และอาจทำให้สูญเสียการควบคุม

- ความเร็วรอบที่อนุญาตของเครื่องมือเซาะอย่างน้อยที่สุดต้องสูงเท่ากับความเร็วรอบสูงสุดที่ระบุไว้บนเครื่องมือไฟฟ้า เครื่องมือเซาะ‌ที่‌หมุน‌เร็วกว่า‌ความเร็ว‌รอบ‌กำหนด‌ของ‌ตัวเอง‌อาจ‌กระเด็น‌ออก‌เป็น‌ชิ้นๆ

- เครื่องมือเซาะหรืออุปกรณ์ประกอบอื่นๆ ต้องประกอบเข้าในด้ามจับเครื่องมือ (แหวนรัดก้านเครื่องมือ) ของเครื่องมือไฟฟ้าของท่านได้อย่างพอดี เครื่องมือที่ไม่สามารถใส่เข้าในด้ามจับเครื่องมือของเครื่องมือไฟฟ้าได้อย่างพอดี จะหมุนไม่สม่ำเสมอ สั่นตัวมาก และอาจทำให้สูญเสียการควบคุมได้

- จับ‌เครื่องมือไฟฟ้า‌เข้าหา‌ชิ้นงาน‌เมื่อ‌เครื่อง‌เปิดสวิทช์‌อยู่เท่านั้น มิฉะนั้น‌อาจ‌ได้รับ‌อันตราย‌จากการ‌ตีกลับ‌หาก‌เครื่องมือ‌ตัด‌ติดขัด‌อยู่ใน‌ชิ้นงาน

- เอามือของท่านออกห่างจากบริเวณเซาะและเครื่องมือเซาะ จับด้ามจับเพิ่มด้วยมืออีกข้างหนึ่ง เมื่อ‌มือ‌ทั้งสอง‌ข้าง‌จับ‌เครื่อง‌อยู่ เครื่องมือ‌เซาะ‌ไม่‌สามารถ‌ทำให้‌มือ‌บาดเจ็บ‌ได้

- อย่าเซาะบนวัสดุที่เป็นโลหะ ตะปู หรือสกรู อย่างเด็ดขาด เครื่องมือเซาะอาจเสียหายและทำให้สั่นตัวมากยิ่งขึ้น

- ใช้เครื่องตรวจจับที่เหมาะสมเพื่อตรวจหาสายไฟฟ้าหรือท่อสาธารณูปโภคที่อาจซ่อนอยู่ในบริเวณทำงาน หรือติดต่อบริษัทสาธารณูปโภคในพื้นที่เพื่อขอความช่วยเหลือ การสัมผัสกับ‌สายไฟฟ้า‌อาจทำให้‌เกิด‌ไฟไหม้‌หรือ‌ถูก‌ไฟฟ้าดูด การทำให้‌ท่อแก๊ซ‌เสียหาย‌อาจทำให้‌เกิด‌ระเบิด การเจาะ‌เข้าใน‌ท่อน้ำ‌ทำให้‌ทรัพย์สิน‌เสียหาย หรือ‌อาจ‌เป็นเหตุ‌ให้ถูก‌ไฟฟ้าดูด‌ได้

- อย่าใช้เครื่องมือเซาะที่ทื่อหรือชำรุด เครื่องมือเซาะที่ทื่อหรือชำรุดทำให้เกิดแรงเสียดทานมากขึ้น อาจทำให้เกิดการติดขัดและนำไปสู่ความไม่สมดุล

- รอให้เครื่องมือไฟฟ้า‌หยุดสนิทก่อน‌วาง‌เครื่อง‌ลงบนพื้น ‌เครื่องมือ‌ที่‌ใส่‌อยู่‌อาจ‌ติดขัด‌และทำให้สูญเสีย‌การควบคุม‌เครื่องมือไฟฟ้า

- จับเครื่องมือไฟฟ้าให้แน่นด้วยมือทั้งสองข้างและตั้งท่ายืนให้มั่นคงขณะทำงาน ท่านจะสามารถนำทางเครื่องมือไฟฟ้าได้ปลอดภัยกว่าเมื่อจับเครื่องด้วยมือทั้งสองข้าง