# Vloženie frézovacieho nástroja (pozri obrázok A)

- Pri vkladaní alebo výmene frézovacích nástrojov odporúčame používať pracovné rukavice.

Podľa druhu používania sú k dispozícii frézovacie nástroje v rôznom vyhotovení a v rôznej kvalite.

Frézovacie nástroje z vysokovýkonnej rýchloreznej ocele (HSS) sú vhodné na opracovávanie mäkkých materiálov, ako napr. mäkké drevo a plast.

Frézovacie nástroje s ostrím zo spekaného karbidu (HM) sú špeciálne vhodné na tvrdé a abrazívne materiály, ako napr, tvrdé drevo a hliník.

Originálne frézovacie nástroje z rozsiahlej ponuky príslušenstva Bosch si môžete kúpiť u svojho odborného predajcu výrobkov Bosch.

Používajte vždy iba bezchybné a čisté frézovacie nástroje.

Používajte podľa možnosti frézovacie nástroje s priemerom stopky 12 mm.

Frézovací nástroj môžete vymeniť pri vkladaní motora frézky do zanorovacej jednotky/kopírovacej jednotky. Odporúčame však robiť výmenu nástroja pri odmontovanom motore frézky.

- Vyberte motor frézky zo zanorovacej jednotky/kopírovacej jednotky.
- Stlačte aretačné tlačidlo vretena (2) (➊) a držte ho stlačené. Prípadne vreteno otočte trochu rukou tak, aby aretácia zaskočila.
  Aretačné tlačidlo vretena (2) aktivujte len v zastavenom stave.
- Prípadne môžete vreteno zaaretovať aj pomocou doplnkového vidlicového kľúča.
- Povoľte prírubovú maticu (22) vidlicovým kľúčom (21) (veľkosť kľúča 17 mm a 24 mm) otáčaním proti smeru hodinových ručičiek (➋).
- Zasuňte frézovací nástroj do upínacej klieštiny. Stopka frézovacieho nástroja musí byť zasunutá do upínacej klieštiny minimálne 20 mm.
- Utiahnite prírubovú maticu (22) vidlicovým kľúčom (21) (veľkosť kľúča 17 mm a 24 mm) otáčaním v smere hodinových ručičiek. Uvoľnite aretačné tlačidlo vretena (2) alebo odoberte doplnkový vidlicový kľúč.

- Bez namontovanej kopírovacej objímky nepoužívajte frézovacie nástroje s priemerom väčším ako 50 mm. Takéto frézovacie nástroje sa nezmestia cez základnú dosku.

- Kým nie je namontovaná fréza, upínaciu klieštinu v žiadnom prípade neuťahujte prevlečnou maticou. Upínacia klieština by sa inak mohla poškodiť.