# Система за прахоулавяне

Прахове, отделящи се при обработването на материали като съдържащи олово бои, някои видове дървесина, минерали и ме‌та‌ли могат да бъдат опасни за здравето. Кон‌тактът до кожата или вдишването на такива прахове могат да предизвикат алергични реакции и/или заболявания на дихателните пътища на работещия с електроинстру‌мен‌та или намиращи се наблизо лица.
Определени прахове, напр. отделящите се при обработване на бук и дъб, се считат за канцерогенни, особено в комбинация с химикали за третиране на дървесина (хро‌мат, консерванти и др.). Допуска се обра‌бот‌ването на съдържащи азбест материали само от съответно обучени квалифицирани лица.

- По възможност използвайте подходяща за обработвания материал система за прахоулавяне.
- Осигурявайте добро проветряване на работното място.
- Препоръчва се използването на дихателна маска с филтър от клас P2.

Спазвайте валидните във Вашата страна законови разпоредби, валидни при обработване на съответните материали.

- Избягвайте натрупване на прах на работното място. Прахът може лесно да се самовъзпламени.

##

Адаптерът за прахоулавяне (23) може да бъде монтиран с щуцера за шланга на прахосмукачка напред или назад.

При поставен адаптер на копиращата втулка (34) трябва евентуално да монтирате адаптера на копиращата втулка завъртян на 180°, за да не докосва адаптерът за прахоулавяне (23) лоста за отключване (36).

Захванете адаптера за прахоулавяне (23) с двата винта с накатка (24) към основната плоча (5).

За осигуряване на оптимална степен на прахоулавяне адаптерът (23) трябва периодично да бъде почистван.

##

Адаптерът за прахоулавяне (26) може да бъде монтиран с щуцера за шланга на прахосмукачка напред или назад.

При поставен адаптер на копиращата втулка (34) закрепете адаптера за прахоулавяне (26) с 2 винта с накатка (24) към основната плоча (5). При използвания без адаптер на копиращата втулка (34) монтирайте преди това междинния пръстен (27) върху адаптера за прахоулавяне (26), както е показано на изображението.

##

Включете маркуча на аспирационна уредба/прахосмукачка (Ø 35 mm) (25) (допълнително приспособление) към монтирания адаптер за прахоулавяне. Свържете шланга (25) към прахосмукачка (не е включена в окомплектовката).

Електроинструментът може да бъде включен непосредствено към контакта на универсална прахосмукачка на Bosch с модул за дистанционно задействане. При стартирането на електроинструмента автоматично започва да работи и прахосмукачката.

Използваната прахосмукачка трябва да е пригодна за работа с обработвания материал.

Ако при работа се отделя особено вреден за здравето прах или канцерогенен прах, използвайте специализирана прахосмукачка.