# Указания за работа

- Предпазвайте фрезера от удари и резки натоварвания.

##

- Фрезоването трябва да се извършва винаги в посока, обратна на въртенето на фрезера (18) (противоположен ход). При фрезоване в същата посока (еднопосочен ход) електроинструментът може да бъде откъснат от ръцете Ви.

### Фрезоване с модул за врязване

Настройте желаната дълбочина на фрезоване.

Поставете електроинструмента с монтиран фрезер върху обработвания детайл и го включете.

Натиснете лоста за отключване за функцията за врязване надолу и бавно спуснете оберфрезата, докато бъде достигната предварително настроената дълбочина на фрезоване. Отпуснете отново освобождаващия лост , за да фиксирате тази дълбочина на спускане.

Изпълнете фрезоването с постоянно пода‌ване.

След приключване на процеса на фрезоване върнете оберфрезата в най-горна позиция.

След приключване на фрезоването изключете електроинструмента.

### Фрезоване с копиращ модул

Настройте желаната дълбочина на фрезоване.

Включете електроинструмента и го доближете до обработваната повърхност.

Изпълнете фрезоването с постоянно пода‌ване.

Изключете електроинструмента.

- Не оставяйте електроинструмента, преди въртенето на фрезера да е спряло напълно. Въртящите се по инерция режещи инструменти могат да причинят травми.

##

При обработване на големи детайли, напр. при фрезоване на канали, можете да закрепите към обработвания детайл дъска или шина като помощна опора и да водите мултифункционалната фреза по дължината й. При използване на модул за врязване (38) водете мултифункционалната фреза по плоската страна на антифрикционната плоча по дължината на помощния ограничител.

##

При фрезоване по ръб или по профил без приспособление за успоредно водене фрезерът трябва да има водещ щифт или търкалящ лагер.

Подведете включения електроинструмент странично към обработвания детайл, докато водещият щифт или лагерът на фрезера допре до обработвания ръб.

Водете електроинструмента успоредно на ръба на детайла. При това внимавайте да не променяте наклона му. Твърде силното притискане може да повреди ръба на детайла.

##

Вкарайте опората за успоредно водене (28) с направляващите щанги (30) в основната плоча (5) и я затегнете с винтовете (4) на желаното разстояние.

С крилчатите винтове (29) можете да настройвате опората за успоредно водене допълнително по дължина.

С въртящата се ръкохватка (31) можете след развиване на двата крилчати винта (29) да регулирате дължината фино. Едно завъртане отговаря на ход на преместване от 2,0 mm, всяка от чертичките върху въртящото се копче (31) отговаря на промяна на хода на преместване с 0,1 mm. При това следете върхът на центриращия щифт (32) да влезе в повърхността на материала.

С помощта на опорната шина (33) можете да промените ефективната опорна повърхност на опората за успоредно водене.

Водете включения електроинструмент с равномерно подаване и странично притискане на приспособлението за успоредно водене към ръба на обработвания детайл.

##

Монтирайте водещото колело (42), както е показано на фиг.

Поставете водещото колело върху извития ръб на плоча.

##

С помощта на копиращата втулка (37) можете да пренасяте контурите на макети, респ. шаблони върху обработвания детайл.

Изберете подходяща копираща втулка за дебелината на шаблона. Поради дължината на подаване на копиращата втулка шаблонът трябва да има минимална дебелина от 8 mm.

За използване на копиращата втулка (37) преди това трябва да се постави SDS адаптера на копиращата втулка (34) в антифрикционната плоча (6).

Поставете адаптера на копиращата втулка (34) отгоре върху антифрикционната плоча (6) и го завийте с 2-та закрепващи болта (35). Внимавайте лостът за отключване за адаптера на копиращата втулка (36) да се движи свободно.

Натиснете лоста за отключване (36) по посока на стрелката и поставете копиращата втулка (37) отдолу в SDS адаптера на копиращата втулка (34). При това кодиращите палци трябва да попаднат в предвидените за целта отвори в копиращата втулка (37) с отчетливо прещракване.

Проверете разстоянието от средата на фрезера до ръба на копиращата втулка вж. Центриране на основната плоча (вж. фиг. N).

- Изберете фрезер с по-малък диаметър от вътрешния диаметър на копиращата втулка.

### Процес на фрезоване

Указание: Не забравяйте, че фрезерът (18) винаги се подава от основната плоча (5). Внимавайте да не повредите шаблона или детайла.

Допрете включения електроинструмент с копиращата втулка (37) до шаблона.

При използване на модул за врязване (38): Натиснете лоста за отключване за функцията за врязване надолу и прекарайте оберфрезата бавно надолу до достигане на настроената дълбочина на фрезоване. Отпуснете отново освобождаващия лост , за да фиксирате тази дълбочина на спускане.

Водете електроинструмента с подаващата се копираща втулка (37) по профила на шаблона със странично притискане.

##

За да бъде разстоянието от оста на фрезера до ръба на копиращата втулка еднакво във всички посоки, копиращата втулка (37) и антифрикционната плоча (6) трябва при необходимост да бъдат центрирани една спрямо друга.

При използване на модул за врязване (38): Натиснете лоста за отключване за функцията за врязване надолу и прекарайте оберфрезата бавно надолу до достигане на настроената дълбочина на фрезоване. Отпуснете отново освобождаващия лост , за да фиксирате тази дълбочина на спускане.

Развийте винтовете с цилиндрични глави (39) на ок. 2 оборота, така че антифрикционната плоча (6) да може да се движи свободно.

Поставете центриращия дорник (40) както е показано на изображението в поставката за инструмент. Затегнете на ръка холендровата гайка, така че центриращият дорник да може да се движи свободно.

Подравнете центриращия дорник (40) и копиращата втулка (37) чрез леко изместване на антифрикционната плоча (6).

Затегнете закрепващите болтове (39) отново.

Отстранете центриращия дорник (40) от поставката за инструмент.

При използване на модула за врязване (38): Натиснете лоста за отключване за функция за врязване и прекарайте оберфрезата в най-горна позиция.

##

За обработката на кантовете можете допълнително да използвате прахоуловителен кожух (41).

Захванете прахоуловителния кожух (41) с двата винта към основната плоча (5). Прахоуловителният кожух (41) може да се закрепи на 3 различни позиции, както е показано на фигурата.

За обработка на гладки повърхности отново свалете прахоуловителния кожух.

Използвайте FSN-OFA адаптера (1 600 Z00 00G).