# Puštanje u rad

##

Kotačićem za predbiranje broja okretaja (17) možete i tijekom rada prethodno odabrati potreban broj okretaja.

1−2 | mali broj okretaja
3−4 | srednji broj okretaja
5−6 | veliki broj okretaja

Vrijednosti prikazane u tablici su približne. Potreban broj okretaja ovisi o materijalu i radnim uvjetima te se može odrediti praktičnim pokusom.

Materijal | Promjer glodala [mm] | Položaj kotačića
--- | --- | ---
Tvrdo drvo (bukva) | 4–10 12–20 22–40 | 5–6 3–4 1–2
Meko drvo (bor) | 4–10 12–20 22–40 | 5–6 3–6 1–3
Iverice | 4–10 12–20 22–40 | 3–6 2–4 1–3
Plastika | 4–15 16–40 | 2–3 1–2
Aluminij | 4–15 16–40 | 1–2 1

Nakon duljeg rada s manjim brojem okretaja, električni alat trebate ostaviti da u svrhu hlađenja radi cca. 3 minute pri maks. broju okretaja u praznom hodu.

##

Prije uključivanja namjestite dubinu glodanja.

Za uključivanje električnog alata lagano pritisnite tipku za blokadu i deblokadu prekidača za uključivanje/isključivanje (20), zatim pritisnite prekidač za uključivanje/isključivanje (19) i držite ga pritisnutog.

Za fiksiranje električnog alata uključite električni alat i pritisnite tipku za blokadu i deblokadu prekidača za uključivanje/isključivanje (20). Najprije otpustite prekidač za uključivanje/isključivanje (19) i zatim tipku za blokadu i deblokadu prekidača za uključivanje/isključivanje (20).

Za isključivanje električnog alata otpustite prekidač za uključivanje/isključivanje (19) odn. ako je blokiran tipkom za blokadu (20), pritisnite kratko prekidač za uključivanje/isključivanje (19) i zatim ga otpustite.

##

Konstantna elektronika održava broj okretaja u praznom hodu i pri opterećenju gotovo konstantnim i time jamči jednolični radni učinak.

##

Elektroničko meko pokretanje ograničava zakretni moment kod uključivanja i time produljuje vijek trajanja motora.