# Frezavimo gylio nustatymas (žr. E pav.)

Frezavimo gylį galima nustatyti tik tada, kai elektrinis prietaisas išjungtas.

Norėdami apytiksliai nustatyti frezavimo gylį, atlikite šiuos veiksmus:

- Elektrinį įrankį su įstatyta freza pastatykite ant apdorojamojo ruošinio.
- Pakopinę atramą (8) nustatykite į žemiausią pakopą; pajusite, kaip atrama užsifiksuoja šioje padėtyje.
- Atlaisvinkite gylio ribotuvo sparnuotąjį varžtą (9) tiek, kad gylio ribotuvas (14) laisvai judėtų.
- Spauskite frezavimo gylio fiksatoriaus užveržiamąją svirtelę (12) kryptimi ➊ ir lėtai stumkite vertikalaus frezavimo mašiną žemyn, kol freza (18) palies ruošinio paviršių. Atleiskite frezavimo gylio fiksatoriaus užveržiamąją svirtelę (12), kad prietaisas šioje padėtyje užsifiksuotų. Spauskite, jei reikia, frezavimo gylio fiksatoriaus užveržiamąją svirtelę (12) kryptimi ➋, kad ji šioje padėtyje patikimai užsifiksuotų.
- Spauskite gylio ribotuvą (14) žemyn, kol jis priglus prie pakopinės atramos (8). Sklendę su indeksine žyme (10) pastumkite į frezavimo gylio nustatymo skalės (13) padėtį 0.
- Nustatykite gylio ribotuvą (14) ties norimu frezavimo gyliu ir priveržkite gylio ribotuvo sparnuotąjį varžtą (9). Saugokite, kad nebepastumtumėte sklendės su indeksine žyme (10).
- Spauskite frezavimo gylio fiksatoriaus užveržiamąją svirtelę (12) kryptimi ➊ ir kelkite vertikalaus frezavimo mašiną į aukščiausią padėtį.

Norint išfrezuoti gilesnius profilius, reikia atlikti daugiau apdirbimo operacijų, kurias vykdant būtų nudrožiamos plonesnės drožlės. Naudodamiesi pakopine atrama (8), frezavimo operaciją galite suskirstyti į kelias pakopas. Tuo tikslu žemiausią atramos pakopą nustatykite pagal norimą galutinį frezavimo gylį ir pirmosioms apdirbimo operacijoms atlikti pirmiausiai pasirinkite aukštesnes pakopas.

Po bandomojo frezavimo, sukdami ratuką (16), galite nustatyti tikslų norimą frezavimo gylį; jei frezavimo gylį norite padidinti, sukite pagal laikrodžio rodyklę, jei frezavimo gylį norite sumažinti, sukite prieš laikrodžio rodyklę. Skalė (15) yra skirta orientuotis. Vienas sūkis atitinka 1,5 mm postūmį, viena iš padalų skalės (15) viršutiniame krašte atitinka postūmio pailginimą 0,1 mm. Maksimalus postūmis yra ±16 mm.