# Reglarea adâncimii de frezare (consultă imaginea E)

Reglarea adâncimii de frezare se poate realiza numai cu scula electrică oprită.

Pentru reglajul brut al adâncimii de frezare, procedează după cum urmează:

- Pe piesa de prelucrat, aşază scula electrică cu dispozitivul de frezare montat.
- Reglează limitatorul în trepte (8) pe treapta cea mai de jos; limitatorul în trepte se fixează sonor.
- Desfiletează şurubul-fluture de la limitatorul de reglare a adâncimii (9), astfel încât limitatorul de reglare a adâncimii (14) să devină mobil.
- Apasă pârghia de tensionare pentru fixarea adâncimii de frezare (12) în direcţia de rotaţie ➊ şi coboară lent maşina de frezare până când dispozitivul de frezare (18) atinge suprafaţa piesei de prelucrat. Eliberează din nou pârghia de tensionare pentru fixarea adâncimii de frezare (12) pentru a fixa această adâncime de pătrundere. Dacă este necesar, apasă pârghia de tensionare pentru fixarea adâncimii de frezare (12) în direcţia de rotaţie ➋ pentru a o fixa definitiv.
- Împinge în jos limitatorul de reglare a adâncimii (14) până când acesta se sprijină pe limitatorul în trepte (8). Adu cursorul cu marcajul de indexare (10) în poziţia 0 pe scala adâncimilor de frezare (13).
- Reglează limitatorul de reglare a adâncimii (14) la adâncimea de frezare dorită şi strânge şurubul-fluture al limitatorului de reglare a adâncimii (9). Ai grijă să nu mai deplasezi cursorul cu marcajul de indexare (10).
- Apasă pârghia de tensionare pentru fixarea adâncimii de frezare (12) în direcţia de rotaţie ➊ şi adu maşina de frezare în poziţia cea mai de sus.

În cazul unor adâncimi de frezare mai mari, ar trebui să execuţi mai multe procese de prelucrare, cu adâncimi de frezare mai mici. Cu ajutorul limitatorului în trepte (8) poţi diviza procesul de frezare în mai multe trepte. Reglează adâncimea de frezare dorită corespunzător treptei inferioare a limitatorului în trepte şi selectează mai întâi treptele superioare pentru primele procese de prelucrare.

După o frezare de probă, poţi regla adâncimea de frezare exact la cota dorită, rotind butonul rotativ (16); pentru creşterea adâncimii de frezare, roteşte-l în sens orar, iar pentru reducerea adâncimii de frezare, roteşte-l în sens antiorar. Scala (15) permite orientarea. O rotaţie corespunde unei curse de reglare de 1,5 mm, o diviziune de pe marginea de sus a scalei (15) corespunde unei modificări de 0,1 mm a cursei de reglare. Cursa de reglare maximă este de ±16 mm.