# A marófej behelyezése (lásd a A ábrát)

- A marófejek behelyezéséhez és kicseréléséhez célszerű védőkesztyűt viselni.

A rendeltetéstől függően a lehető legkülönbözőbb kivitelű és minőségű marófejek állnak rendelkezésre.

Nagy teljesítményű gyorsacél (HSS) marófejek puha anyagok, például puhafa és műanyag megmunkálására használhatók.

Keményfém (HM) marófejek speciálisan a kemény és abrazív anyagok, mint például keményfa és alumínium megmunkálásához megfelelőek.

Az átfogó Bosch tartozékprogram eredeti marófejei a szakboltokban kaphatók.

Csak hibátlan és tiszta marófejeket helyezzen be.

Lehetőleg 12 mm átmérőjű marószárral ellátott marófejeket használjon.

A marószerszámot akkor is ki lehet cserélni, ha a marómotor be van helyezve az üregmaró egységbe/a másoló egységbe. Azonban azt javasoljuk, hogy a szerszámcseréhez előbb szerelje ki a marómotort.

- Vegye ki a marómotort a merülőegységből/másolóegységből.
- Nyomja meg és tartsa benyomva a tengelyreteszelő gombot (2) (➊). Szükség esetén forgassa el kézzel egy kissé a tengelyt, amíg az be nem reteszelődik.
  A tengelyreteszelő gombot (2) csak nyugalmi állapotban szabad működtetni.
- Alternatív megoldásként a tengelyt egy további villáskulccsal is reteszelheti.
- Oldja ki a hollandi anyát (22) a villáskulccsal (21) (17 mm-es 24 mm-es kulcsnyílás), ehhez forgassa el a hollandi anyát az óramutató járásával ellenkező irányba (➋).
- Tolja be a marófejet a befogópatronba. A marószerszám szárának legalább 20 mm‑re bele kell nyúlnia a befogópatronba.
- Húzza meg szorosra a hollandi anyát (22) a villáskulccsal (21) (17 mm-es és 24 mm-es kulcsnyílás), ehhez forgassa el a hollandi anyát az óramutató járásával megegyező irányba. Engedje el a tengelyreteszelő gombot (2), ill. távolítsa el a plusz villáskulcsot.

- Ha nincs a készülékre felszerelve egy másolóhüvely, ne használjon 50 mm‑nél nagyobb átmérőjű marószerszámokat. Ezek a marófejek nem férnek át az alaplapon.

- Sohase húzza meg szorosra a befogópatront a hollandianyával, ha nincs benne marófej. A befogópatron ellenkező esetben megrongálódhat.