# Настройка на дълбочината на фрезоване (вж. фиг. E)

Допуска се регулирането на дълбочината на врязване да се извършва само когато електроинструментът е изключен.

Грубо регулиране на дълбочината на врязване се извършва по следния начин:

- Поставете електроинструмента с монтирания фрезер върху обработвания детайл.
- Поставете степенната опора (8) на най-ниската степен; степенната опора попада в позиция с отчетливо прещракване.
- Развийте крилчатия винт върху дълбочинния ограничител (9), така че дълбочинният ограничител (14) да се движи свободно.
- Натиснете затегателния лост за застопоряване на дълбочината на фрезоване (12) в посоката ➊ и бавно спуснете оберфрезата надолу, докато фрезерът (18) допре до повърхността на обработвания детайл. Отпуснете отново затегателния лост за застопоряване на дълбочината на фрезоване (12), за да фиксирате тази дълбочина на врязване. Натиснете при нужда затегателния лост за застопоряване на дълбочината на фрезоване (12) в посоката ➋, за да го фиксирате окончателно.
- Притиснете дълбочинния ограничител (14) надолу, докато допре до степенния ограничител (8). Поставете плъзгача с маркера (10) на позиция "0" на скалата за дълбочината на фрезоване (13).
- Поставете дълбочинния ограничител (14) на желаната дълбочина на фрезоване и затегнете здраво крилчатия винт (9). Внимавайте при това да не измествате плъзгача с маркировката (10).
- Натиснете затегателния лост за застопоряване на дълбочината на фрезоване (12) в посоката ➊ и повдигнете оберфрезата докрай нагоре.

При по-големи дълбочини трябва да извършите фрезоването на няколко прохода с по-малки стъпки. С помощта на степенния ограничител (8) можете да разделите процеса на фрезоване на няколко стъпки. За целта установете желаната дълбочина на фрезоване с най-ниската степен на степенния ограничител и след това изберете за първия проход съответно най-високата степен.

След пробно фрезоване можете да настроите дълбочината на фрезоване точно на желания размер чрез завъртане на ръкохватката (16); завъртане по посока на часовниковата стрелка води до увеличаване на дълбочината на фрезоване, съответно обратно на часовниковата стрелка – до намаляване на дълбочината на фрезоване. При регулиране можете да използвате скалата (15). Един оборот съответства на ход 1,5 mm, една от четирите къси линии в горния край на втулката (15) съответства на изменение от 0,1 mm. Максималното изменение на дълбочината на фрезоване е ±16 mm.