# Drošības noteikumi virsfrēzēm un malu frēzēm

- Turiet elektroinstrumentu vienīgi aiz izolētajām noturvirsmām, jo griezējasmeņi var skart paša instrumenta elektrokabeli. Pārgriežot spriegumnesošus vadus, spriegums nonāk arī uz elektroinstrumenta metāla daļām, kā rezultātā lietotājs saņem elektrisko triecienu.

- Lietojiet spīles vai citu praktisku ierīci, lai atbalstītu apstrādājamo priekšmetu un nostiprinātu to uz stabilas platformas. Turot apstrādājamo priekšmetu ar roku vai atbalstot to ar savu ķermeni, priekšmets nenoturas stabilā stāvoklī un var izraisīt kontroles zaudēšanu pār darba procesu.

- Frēžurbja pieļaujamajam griešanās ātrumam jābūt ne mazākam par elektroinstrumenta lielāko norādīto griešanās ātrumu. Frēžurbis, kas griežas ātrāk, nekā pieļaujams, var salūzt un tikt mests prom.

- Frēžurbim vai citam piederumam precīzi jāievietojas Jūsu elektroinstrumenta darbinstrumentu stiprinājuma ierīcē (spīļaptverē). Darbinstrumenti, kas precīzi neatbilst stiprinājuma ierīces izmēriem, nevienmērīgi rotē, ļoti stipri vibrē un var izraisīt kontroles zaudēšanu pār instrumentu.

- Kontaktējiet darbinstrumentu ar apstrādājamo priekšmetu tikai pēc elektroinstrumenta ieslēgšanas. Tas ļaus izvairīties no atsitiena, kas var notikt, darbinstrumentam iestrēgstot apstrādājamajā priekšmetā.

- Netuviniet rokas frēzēšanas vietai un frēžgrieznim. Ar otru roku turiet instrumentu aiz papildroktura. Ja frēze tiek turēta ar abām rokām, rotējošais frēžgrieznis tās nevar savainot.

- Neveiciet frēzēšanu pāri metāla priekšmetiem, naglām vai skrūvēm. Saduroties ar šādiem priekšmetiem, frēžgrieznis var tikt bojāts, kā rezultātā rodas paaugstināta vibrācija.

- Lietojot piemērotu metālmeklētāju, pārbaudiet, vai apstrādes vietu nešķērso slēptas komunālapgādes līnijas, vai arī griezieties pēc konsultācijas vietējā komunālās saimniecības iestādē. Darbinstrumenta saskaršanās ar elektropārvades līniju var izraisīt aiz‌degšanos vai būt par cēloni elektriskajam triecienam. Bojā‌jums gāzes pārvades līnijā var izraisīt sprādzienu. Darbinstrumentam skarot ūdensvada cauruli, var tikt bojātas materiālās vērtības, kā arī strādājošā persona var saņemt elektrisko triecienu.

- Nelietojiet neasus vai bojātus frēžgriežņus. Neasi vai bojāti frēžgriežņi rada paaugstinātu berzi, viegli iestrēgt frēzējumā un pazemina frēzēšanas efektivitāti.

- Pirms elektroinstrumenta novietošanas no‌gaidiet, līdz tas ir pilnīgi apstājies. Kustībā esošs darbinstruments var ie‌strēgt, izsaucot kontroles zaudēšanu pār elektroinstrumentu.

- Darba laikā stingri turiet elektroinstrumentu ar abām rokām un ieņemiet stabilu ķermeņa stāvokli. Elektroinstrumentu ir drošāk vadīt ar abām rokām.