# A marási mélység beállítása (lásd a E ábrát)

A marási mélységet csak kikapcsolt elektromos kéziszerszám mellett szabad beállítani.

A marási mélységet a következőképpen kell durván beállítani:

- Tegye fel az elektromos kéziszerszámot az arra felszerelt marófejjel a megmunkálásra kerülő munkadarabra.
- Állítsa be a (8) többfokozatú ütközőt a legalacsonyabb fokozatra; a többfokozatú ütköző érezhetően bepattan a megfelelő helyzetbe.
- Oldja ki a mélységütköző szárnyascsavarját (9) úgy, hogy a mélységütköző (14) szabadon mozoghasson.
- Nyomja el a (12) marási mélység reteszelőkart az ➊ forgásirányba és vezesse lassan le a felsőmarót, amíg a (18) marószerszám meg nem érinti a megmunkálásra kerülő munkadarabot. Ismét engedje el a (12) marási mélység reteszelőkart, hogy ezzel rögzítse ezt a bemerülési mélységet. Szükség esetén nyomja el a (12) marási mélység reteszelőkart a ➋ forgási irányba, hogy azt végérvényesen rögzítse.
- Nyomja le a mélységütközőt (14), amíg az fel nem fekszik a többfokozatú ütközőre (8). Állítsa be az indexjeles (10) tolókát a (13) marási mélység skála 0 helyzetébe.
- Állítsa be a kívánt marási mélységre a mélységütközőt (14), és húzza meg szorosra a mélységütköző szárnyascsavarját (9). Ügyeljen arra, hogy ezután már ne változtassa meg az indexjellel ellátott (10) tolóka helyzetét.
- Nyomja le a (12) reteszelésfeloldó kart a ➊ forgási irányba és vezesse fel a felsőmarót a legfelső helyzetébe.

Nagyobb marási mélységek esetén célszerű a munkát több lépésben, kisebb lemunkálási mélységekkel végrehajtani. A többfokozatú ütköző (8) segítségével a marási eljárást több fokozatra lehet felosztani. Ehhez állítsa be a többfokozatú ütköző legalacsonyabb fokozatával a kívánt marási mélységet és az első lépésekhez válassza előbb a magasabb fokozatokat.

Egy próbamarás után a forgatógomb (16) elforgatásával pontosan beállíthatja a marási mélységet a kívánt értékre; az óramutató járásával megegyező irányú elforgatás a marási mélység megnöveléséhez, az óramutató járásával ellenkező irányú elforgatás a marási mélység csökkenéséhez vezet. A (15) skála a tájékozódás megkönnyítésére szolgál. Egy teljes fordulat 1,5 mm változtatási útnak, a (15) skála felső részén egy osztás 0,1 mm változtatási útnak felel meg. A maximális beállítási út ±16 mm.