# Jyrsintäsyvyyden säätö (katso kuva E)

Jyrsintäsyvyyden saa säätää vain, kun sähkötyökalu on pois päältä.

Tee jyrsintäsyvyyden karkeasäätö seuraavalla tavalla:

- Aseta jyrsinterällä varustettu sähkötyökalu työkappaleen päälle.
- Säädä porrasvaste (8) alimmalle portaalle; porrasvaste lukkiutuu tuntuvasti kiinni.
- Löysää syvyydenrajoittimen siipiruuvia (9) niin, että voit liikuttaa syvyydenrajoitinta (14) esteettömästi.
- Paina jyrsintäsyvyyden lukituksen kiristinvipua (12) kiertosuuntaan ➊ ja ohjaa yläjyrsintä hitaasti alaspäin, kunnes jyrsinterä (18) koskettaa työkappaleen pintaa. Vapauta jyrsintäsyvyyden lukituksen kiristinvipu (12), jotta saat lukittua tämän upotussyvyyden. Tarvittaessa paina jyrsintäsyvyyden lukituksen kiristinvipua (12) kiertosuuntaan ➋, jotta saat lukittua sen lopullisesti.
- Paina syvyydenrajoitinta (14) alaspäin, kunnes se koskettaa porrasvastetta (8). Säädä luisti osoitinmerkin (10) kanssa jyrsintäsyvyysasteikon (13) kohtaan 0.
- Säädä syvyydenrajoitin (14) halutulle jyrsintäsyvyydelle ja kiristä syvyydenrajoittimen siipiruuvi (9). Varmista, ettet muuta enää osoitinmerkillä varustetun luistin (10) asentoa.
- Paina jyrsintäsyvyyden lukituksen kiristinvipua (12) kiertosuuntaan ➊ ja ohjaa yläjyrsin yläasentoon.

Suuret jyrsintäsyvyydet kannattaa työstää monivaiheisesti aina ohutta lastua leikaten. Porrasvasteen (8) avulla voit tehdä jyrsintätyön monivaiheisesti. Säädä sitä varten haluttu jyrsintäsyvyys porrasvasteen alimman portaan kanssa ja tee ensimmäiset jyrsinnät ylempien portaiden kanssa.

Koejyrsinnän jälkeen voit säätää halutun jyrsintäsyvyyden tarkan mitan kääntämällä kiertonuppia (16); kääntö myötäpäivään suurentaa jyrsintäsyvyyttä, kääntö vastapäivään pienentää jyrsintäsyvyyttä. Asteikko (15) helpottaa säätämistä. Yksi kierros vastaa 1,5 mm:n suuruista säätömatkaa, yksi viivaväli asteikon (15) yläreunassa vastaa 0,1 mm:n suuruista säätömatkaa. Enimmäissäätömatka on ±16 mm.