# Namještanje dubine glodanja (vidjeti sliku E)

Namještanje dubine glodanja smije se vršiti samo kada je električni alat isključen.

Za grubo namještanje dubine glodanja postupite na sljedeći način:

- Stavite električni alat s montiranim glodalom na obrađivani izradak.
- Namjestite stupnjeviti graničnik (8) na najniži stupanj; stupnjeviti graničnik će se osjetno uglaviti.
- Otpustite krilni vijak na graničniku dubine (9) tako da se graničnik dubine (14) može slobodno pomicati.
- Pritisnite zateznu polugu za uglavljivanje dubine glodanja (12) u smjeru vrtnje ➊ i vertikalnu glodalicu vodite polako prema dolje sve dok glodalo (18) ne dodirne površinu izratka. Ponovno otpustite zateznu polugu za uglavljivanje dubine glodanja (12) kako biste fiksirali dubinu zarezivanja. Po potrebi pritisnite zateznu polugu za uglavljivanje dubine glodanja (12) u smjeru vrtnje ➋ kako biste je konačno fiksirali.
- Pritisnite graničnik dubine (14) prema dolje tako da dosjeda na stupnjeviti graničnik (8). Klizač s oznakom indeksa (10) stavite u položaj 0 na skali za namještanje dubine glodanja (13).
- Namjestite graničnik dubine (14) na željenu dubinu glodanja i pritegnite krilni vijak na graničniku dubine (9). Pazite da se klizač s oznakom indeksa (10) više ne može pomicati.
- Pritisnite zateznu polugu za uglavljivanje dubine glodanja (12) u smjeru vrtnje ➊ i vertikalnu glodalicu vodite u najviši položaj.

Kod većih dubina glodanja trebate provesti više operacija obrade s manjim skidanjem strugotine. Pomoću stupnjevitog graničnika (8) možete podijeliti glodanje na više stupnjeva. U tu svrhu namjestite željenu dubinu glodanja s najnižim stupnjem stupnjevitog graničnika i za prvu operaciju obrade odaberite najprije viši stupanj.

Nakon probnog glodanja možete okretanjem okretnog gumba (16) dubinu glodanja namjestiti točno na željenu mjeru; okretanjem u smjeru kazaljke na satu povećava se dubina glodanja, a okretanjem u smjeru suprotnom od kazaljke na satu smanjuje se dubina glodanja. Skala (15) služi za orijentaciju. Jedan okretaj odgovara hodu reguliranja od 1,5 mm, a jedna podjela na gornjem rubu skale (15) odgovara promjeni hoda reguliranja za 0,1 mm. Maksimalni hod reguliranja iznosi ±16 mm.