# Nastavitev globine rezkanja (glejte sliko E)

Nastavitev globine rezkanja je dovoljena samo, če je električno orodje izklopljeno.

Za grobo nastavitev globine rezkanja sledite naslednjim korakom:

- Električno orodje z nameščenim rezkarjem postavite na obdelovanec, ki ga želite obdelati.
- Stopenjski prislon (8) nastavite na najnižjo stopnjo; stopenjski prislon se pri tem zaskoči.
- Odvijte krilni vijak na omejevalniku globine (9) tako, da bo omejevalnik globine (14) prosto gibljiv.
- Vpenjalno ročico za zaklep globine rezkanja (12) potisnite v smer vrtenja ➊ in namizni rezkalnik potisnite počasi navzdol, dokler se rezkar (18) ne dotika površine obdelovanca. Ponovno izpustite vpenjalno ročico za zaklep globine rezkanja (12), da nastavite izbrano globino. Po potrebi potisnite vpenjalno ročico za zaklep globine rezkanja (12) v smer vrtenja ➋, da jo dokončno fiksirate.
- Omejevalnik globine (14) potisnite navzdol, dokler se ne uleže na stopenjski prislon (8). Drsnik z indeksno oznako (10) pomaknite na položaj 0 na merilni lestvici za globino rezkanja (13).
- Omejevalnik globine (14) postavite na želeno globino rezkanja in privijte krilni vijak na omejevalniku globine (9). Pazite na to, da drsnika z indeksno oznako (10) ne prestavite.
- Vpenjalno ročico za zaklep globine rezkanja (12) potisnite v smer vrtenja ➊ in namizni rezkalnik premaknite povsem navzgor.

Pri večjih globinah rezkanja opravite postopek v več korakih, vsakič z manj odrezovanja. S stopenjskim prislonom (8) lahko rezkanje razdelite na več stopenj. V ta namen nastavite želeno globino rezkanja na najnižjo stopnjo stopenjskega prislona in za prve obdelovalne postopke najprej izberite višje stopnje.

Po preizkusnem rezkanju lahko z vrtenjem vrtljivega gumba (16) natančno nastavite globino rezkanja na želeno vrednost; za povečanje globine rezkanja ga obrnite v desno, za zmanjšanje globine rezkanja pa v levo. Merilna lestvica (15) vam pri tem lahko služi za orientacijo. En obrat ustreza dolžini 1,5 mm, ena delna črtica na zgornjem robu merilne lestvice (15) pa ustreza spremembi dolžine za 0,1 mm. Največja dolžina prestavljanja znaša ±16 mm.