# Stille inn fresedybden (se bilde E)

Innstilling av fresedybden må kun utføres når elektroverktøyet er slått av.

Følg denne fremgangsmåten ved grovinnstilling av fresedybden:

- Sett elektroverktøyet med montert fres på emnet som skal bearbeides.
- Still inn trinnanlegget (8) på det laveste trinnet. Trinnanlegget går merkbart i lås.
- Løsne vingeskruen på dybdeanlegget (9), slik at dybdeanlegget (14) er fritt bevegelig.
- Trykk spennhåndtaket for låsing av fresedybden (12) i dreieretningen ➊, og før overfresen langsomt nedover til fresen (18) berører overflaten på emnet. Slipp spennhåndtaket for låsing av fresedybden (12) igjen for å fiksere denne innstikksdybden. Trykk eventuelt spennhåndtaket for låsing av fresedybden (12) i dreieretningen ➋ for å fiksere det til slutt.
- Trykk dybdeanlegget (14) ned til det sitter på trinnanlegget (8). Sett glidestykket med indeksmerket (10) på stillingen 0 på fresedybdeskalaen (13).
- Still dybdeanlegget (14) på ønsket fresedybde, og stram vingeskruen på dybdeanlegget (9). Pass på at du ikke forskyver glidestykket med indeksmerket (10) mer.
- Trykk spennhåndtaket for låsing av fresedybden (12) i dreieretningen ➊, og før overfresen til den øverste posisjonen.

Ved større fresedybder anbefales det å bearbeide flaten flere ganger med liten sponfjerning i hver omgang. Ved hjelp av trinnanlegget (8) kan du dele inn freseoppgaven i flere trinn. Du stiller da inn ønsket fresedybde med det laveste trinnet på trinnanlegget og velger først de høyere trinnene for de første bearbeidingsoperasjonene.

Etter en prøvefresing kan du stille inn fresedybden nøyaktig på ønsket mål ved å dreie på skruknappen (16). Drei med urviseren for å øke fresedybden, og drei mot urviseren for å redusere den. Bruk skalaen (15) som hjelp. Én omdreining tilsvarer en justering på 1,5 mm, én av delstrekene i kanten oppe på skalaen (15) tilsvarer en endring av justeringen på 0,1 mm. Den maksimale justeringen er ± 16 mm.