# Τοποθέτηση της φρέζας (βλέπε εικόνα A)

- Για την τοποθέτηση/αλλαγή των φρεζών σας συμβουλεύουμε να φοράτε προστατευτικά γάντια.

Διατίθενται εργαλεία φρεζαρίσματος σε διάφορες εκδόσεις και ποιότητες, ανάλογα με την εκάστοτε χρήση.

Οι φρέζες από ταχυχάλυβα υψηλής ποιότητας (HSS) είναι κατάλληλες για την επεξεργασία μαλακών υλικών, όπως π.χ. μαλακό ξύλο και συνθετικό υλικό.

Οι φρέζες με κόψεις σκληρομετάλλου (HM) είναι κατάλληλες ειδικά για σκληρά και τραχιά υλικά, όπως π.χ. σκληρό ξύλο και αλουμίνιο.

Μπορείτε να προμηθευτείτε τα γνήσια εξαρτήματα φρεζαρίσματος από το εκτενές πρόγραμμα εξαρτημάτων της Bosch από τον εξουσιοδοτημένο έμπορο.

Χρησιμοποιείτε μόνο άψογα και καθαρά εργαλεία φρεζαρίσματος.

Χρησιμοποιείτε κατά το δυνατόν φρέζες με διάμετρο στελέχους 12 mm.

Μπορείτε να αλλάξετε τη φρέζα, όταν ο κινητήρας φρέζας είναι τοποθετημένος στη βυθιζόμενη μονάδα/μονάδα αντιγραφής. Εμείς συνιστούμε όμως την αλλαγή εξαρτήματος με αποσυναρμολογημένο τον κινητήρα φρέζας.

- Αφαιρέστε τον κινητήρα φρέζας από τη βυθιζόμενη μονάδα/μονάδα αντιγραφής.
- Πατήστε το πλήκτρο ακινητοποίησης του άξονα (2) (➊) και κρατήστε το πατημένο. Γυρίστε ενδεχομένως τον άξονα λίγο με το χέρι, μέχρι να ασφαλίσει η ασφάλιση.
  Πατήστε το πλήκτρο ακινητοποίησης του άξονα (2)μόνο σε περίπτωση ακινητοποίησης.
- Εναλλακτικά μπορείτε να ασφαλίσετε τον άξονα επίσης και με ένα πρόσθετο γερμανικό κλειδί.
- Λύστε το παξιμάδι ρακόρ (22) με το γερμανικό κλειδί (21) (άνοιγμα κλειδιού 17 mm και 24 mm) περιστρέφοντας ενάντια στη φορά των δεικτών του ρολογιού (➋).
- Σπρώξτε τη φρέζα μέσα στο σφιγκτήρα. Το στέλεχος της φρέζας πρέπει να σπρωχτεί το λιγότερο 20 mm μέσα στον σφιγκτήρα.
- Σφίξτε σταθερά το παξιμάδι ρακόρ (22) με το γερμανικό κλειδί (21) (άνοιγμα κλειδιού 17 mm και 24 mm) περιστρέφοντας προς τη φορά των δεικτών του ρολογιού. Αφήστε το πλήκτρο ακινητοποίησης του άξονα (2) ελεύθερο ή απομακρύνετε το πρόσθετο γερμανικό κλειδί.

- Μην τοποθετήσετε καμία φρέζα χωρίς συναρμολογημένο δακτύλιο αντιγραφής με μια διάμετρο μεγαλύτερη από 50 mm. Αυτές οι φρέζες δεν ταιριάζουν στην πλάκα της βάσης.

- Μη σφίξετε το σφιγκτήρα σε καμία περίπτωση με το παξιμάδι ρακόρ, όσο δεν είναι τοποθετημένη καμία φρέζα. Διαφορετικά ο σφιγκτήρας μπορεί να υποστεί ζημιά.