# Указания за безопасност за оберфрези и кантови фрези

- Дръжте електроинструмента за изолираните повърхности за хващане, защото резецът може да влезне в контакт със собствения си кабел. При контакт с проводник под напрежение е възможно напрежението да се предаде по металните детайли на електроинструмента и това да предизвика токов удар.

- Използвайте скоби или други подходящи средства за захващане и укрепване на обработвания детайл. Държането на обработвания детайл на ръка или притискането му до тялото може да предизвика загуба на контрол.

- Допустимите обороти на фрезера трябва да са най-малкото равни на посочените върху електроинструмента максимални обороти. Фрезерите, които се въртят по-бързо от допустимото, могат да се счупят и да се разхвърчат.

- Фрезерите или другите принадлежности трябва да пасват точно в поставката на инструмента (патронника) на Вашия електроинструмент. Работни инструменти, които не пасват точно в патронника на електроинструмента, се въртят неравномерно, вибрират силно и могат да доведат до загуба на контрол.

- Допирайте електроинструмента до обра‌ботвания детайл, след като предвари‌телно сте го включили. В противен случай същест‌вува опасност от възникване на откат, ако режещият лист се заклини в обработ‌вания детайл.

- Не поставяйте пръстите си в близост до зоната на рязане и особено до фрезера. С втората си ръка дръжте спомагателната ръкохватка. Когато държите фрезата с двете си ръце, няма опасност да ги нараните с фрезера.

- Никога не фрезовайте през метални пред‌мети, пирони или винтове. Съществува опасност фрезерът да се повреди и да започне да вибрира силно.

- Използвайте подходящи прибори, за да откриете евентуално скрити под повърх‌ността тръбопроводи, или се обърнете към съответното местно снабдително дружество. Влизането в съприкосновение с проводници под напрежение може да предиз‌вика пожар и токов удар. Увреж‌да‌нето на газопровод може да доведе до експлозия. Повреждането на водопровод има за по‌следствие големи материални щети и може да предизвика токов удар.

- Не използвайте затъпени или повредени фрезери. Затъпени или повредени фре‌зе‌ри увеличават триенето, могат да предиз‌ви‌кат заклинване и водят до дебалансиране.

- Преди да оставите електроинструмента, изчаквайте въртенето да спре напълно. В противен случай използваният работен инструмент може да допре друг предмет и да предизвика неконтролирано преместване на електроинструмента.

- Дръжте здраво електроинструмента при работа с двете ръце и следете за сигурната позиция. С две ръце електроинструментът се води по-сигурно.