# Поставяне на фрезера (вж. фиг. A)

- Препоръчва се при поставяне и смяна на фрезери да работите с предпазни ръкавици.

В зависимост от конкретно изпълняваната дейност можете да използвате фрезери с различно изпълнение и с различно качество.

Фрезери от бързорезна стомана (HSS) са подходящи за обработване на меки материали, напр. мека дървесина и пластмаси.

Фрезери с твърдосплавни пластини (HM) са специално предназначени за твърди и абразивни материали като твърда дървесина и алуминий.

Оригинални фрезери от богатата производствена гама на Бош за допълнителни приспособления можете да намерите при Вашия търговец.

Използвайте само добре почистени фрезери в отлично състояние.

Използвайте по възможност фрезер с диаметър на вала от 12 mm.

Можете да смените фрезера, ако моторът на фрезера се използва в модула за врязване/копиращия модул. Ние препоръчваме обаче смяна на инструмента с демонтиран мотор на фрезера.

- Извадете мотора на фрезера от модула за врязване/копиращия модул.
- Натиснете бутона за застопоряване на вала (2) (➊) и го задръжте. Завъртете вала на ръка докато застопоряването не прищрака.
  Натискайте бутона за застопоряване на вала (2) само при спиране.
- Алтернативно можете да фиксирате вала и с допълнителен гаечен ключ.
- Разхлабете холендровата гайка (22) с гаечния ключ (21) (размер 17 mm и 24 mm) чрез въртене обратно на часовника (➋).
- Вкарайте фрезера в захващащата цанга. Опашката на фрезера трябва да бъде вкарана най-малко 20 mm в цангата.
- Затегнете холендровата гайка (22) с гаечния ключ (21) (размер 17 mm и 24 mm) чрез въртене по часовника. Отпуснете бутона за блокиране на вала (2), респ. свалете допълнителния гаечен ключ.

- Не поставяйте без монтирана копираща втулка фрезери с диаметър по-голям от 50 mm. Тези фрезери не могат да минават през основната плоча.

- Не затягайте холендровата гайка на цангата здраво, ако не е монтиран фрезер. В противен случай цангата може да бъде повредена.