# Työskentelyohjeita

- Suojaa jyrsintä iskuilta ja töytäyksiltä.

##

- Jyrsintä on aina tehtävä jyrsinterän (18) pyörimissuuntaa vastaan (vastasuuntaan). Jos jyrsintä tehdään pyörimissuuntaan (samaan suuntaan), sähkötyökalu saattaa riistäytyä käsistä.

### Jyrsintä upotusyksikön kanssa

Säädä haluamasi jyrsintäsyvyys.

Aseta sähkötyökalu asennetun jyrsinterän kanssa työkappaleelle ja käynnistä sähkötyökalu.

Paina upotustoiminnon vapautusvipua alaspäin ja ohjaa yläjyrsintä hitaasti alaspäin, kunnes säädetty jyrsintäsyvyys on saavutettu. Vapauta vapautusvipu , jotta saat lukittua tämän upotussyvyyden.

Suorita jyrsintä tasaisella nopeudella.

Ohjaa yläjyrsin jyrsinnän päätyttyä takaisin yläasentoon.

Sammuta sähkötyökalu jyrsinnän jälkeen.

### Jyrsintä kopiointiyksikön kanssa

Säädä haluamasi jyrsintäsyvyys.

Kytke sähkötyökalu päälle ja ohjaa laite työstökohtaan.

Suorita jyrsintä tasaisella nopeudella.

Pysäytä sähkötyökalu.

- Älä aseta sähkötyökalua syrjään, ennen kuin jyrsinterä on lakannut pyörimästä. Edelleen pyörivät käyttötarvikkeet voivat aiheuttaa tapaturmia.

##

Suurten työkappaleiden työstämiseksi esimerkiksi urajyrsinnässä voit kiinnittää laudan tai riman työkappaleen apuohjaimeksi ja ohjata monitoimijyrsintä apuohjainta pitkin. Käyttäessäsi upotusyksikköä (38) ohjaa monitoimijyrsintä liukutallan tasaisella sivulla apuohjainta pitkin.

##

Jos reuna- tai muotojyrsintä tehdään ilman suuntaisohjainta, jyrsinterässä täytyy olla ohjaustappi tai kuulalaakeri.

Vie käynnissä oleva sähkötyökalu sivulta työkappaleeseen, kunnes ohjaustappi tai kuulalaakeri on kiinni jyrsittävän työkappaleen reunassa.

Ohjaa sähkötyökalua työkappaleen reunaa pitkin. Varmista, että työkalu on oikeassa kulmassa. Liian voimakas painaminen saattaa vaurioittaa työkappaleen reunaa.

##

Työnnä suuntaisohjain (28) ohjaustankojen (30) kanssa pohjalevyyn (5) ja kiristä se ruuveilla (4) tarvittavaan mittaan.

Lisäksi suuntaisohjainta voi säätää pituussuunnassa siipiruuveilla (29).

Kiertonupin (31) avulla voit tehdä pituuden hienosäädön löysättyäsi molempia siipiruuveja (29). Yksi kierros vastaa 2,0 mm:n suuruista säätömatkaa, yksi kiertonupin (31) viivaväli vastaa 0,1 mm:n suuruista säätömatkaa. Varmista, että keskitystapin (32) kärki koskettaa materiaalin pintaa.

Vastekiskon (33) avulla voit säätää suuntaisohjaimen vastepinnan kokoa.

Ohjaa käynnissä olevaa sähkötyökalua työkappaleen reunaa pitkin tasaisella nopeudella ja painamalla työkalua sivusuuntaan suuntaisohjainta vasten.

##

Asenna ohjauspyörä (42) kuvan mukaisesti.

Aseta ohjauspyörä levyn kaarevalle reunalle.

##

Kopiohylsyn (37) avulla voit jyrsiä mallikappaleiden/mallilevyjen muodot työkappaleisiin.

Valitse sopiva kopiohylsy mallilevyn tai mallikappaleen vahvuuden mukaan. Kopiohylsyn ulkonevan korkeuden takia mallilevyn täytyy olla vähintään 8 mm:n vahvuinen.

Ennen kopiohylsyn (37) käyttöä täytyy asentaa SDS-kopiohylsyadapteri (34) liukutallaan (6).

Aseta kopiohylsyadapteri (34) yläkautta liukutallaan (6) ja kiinnitä se 2 kiinnitysruuvilla (35). Varmista, että kopiohylsyadapterin vapautusvipu (36) liikkuu esteettömästi.

Siirrä vapautusvipua (36) nuolen suuntaan ja asenna kopiohylsy (37) alakautta SDS-kopiohylsyadapteriin (34). Turvanokkien tulee tällöin lukkiutua tuntuvasti kopiohylsyn (37) syvennyksiin.

Tarkasta jyrsinterän keskikohdan ja kopiohylsyn reunan välinen etäisyys katso Pohjalevyn keskittäminen (katso kuva N).

- Valitse jyrsinterä, jonka läpimitta on pienempi kuin kopiohylsyn sisähalkaisija.

### Jyrsiminen

Huomautus: muista, että jyrsinterän (18) on aina ulotuttava pohjalevyn (5) ulkopuolelle. Älä vaurioita mallilevyä tai työkappaletta.

Ohjaa käynnissä oleva sähkötyökalu kopiohylsyn (37) kanssa mallilevyä vasten.

Käyttäessäsi upotusyksikköä (38): paina upotustoiminnon vapautusvipua alaspäin ja ohjaa yläjyrsintä hitaasti alaspäin, kunnes säädetty jyrsintäsyvyys on saavutettu. Vapauta vapautusvipu , jotta saat lukittua tämän upotussyvyyden.

Ohjaa sähkötyökalua mallilevyä pitkin painamalla ulkonevaa kopiohylsyä (37) sivusuuntaan mallilevyä vasten.

##

Tarvittaessa kopiohylsyn (37) ja liukutallan (6) voi keskittää toistensa suhteen, jotta jyrsinterän keskikohdan ja kopiohylsyn reunan välinen etäisyys on kaikkialla sama.

Käyttäessäsi upotusyksikköä (38): paina upotustoiminnon vapautusvipua alaspäin ja ohjaa yläjyrsintä hitaasti alaspäin, kunnes säädetty jyrsintäsyvyys on saavutettu. Vapauta vapautusvipu , jotta saat lukittua tämän upotussyvyyden.

Löysää kiinnitysruuveja (39) n. 2 kierroksen verran, jotta liukutalla (6) voi liikkua esteettömästi.

Asenna keskitystuurna (40) kuvan mukaisesti käyttötarvikkeen pitimeen. Kiristä liitinmutteri käsitiukkuuteen niin, että keskitystuurnaa voi vielä liikuttaa esteettömästi.

Suuntaa keskitystuurna (40) ja kopiohylsy (37) toistensa suhteen siirtämällä hieman liukutallaa (6).

Kiristä kiinnitysruuvit (39).

Irrota keskitystuurna (40) käyttötarvikkeen pitimestä.

Käyttäessäsi upotusyksikköä (38): paina upotustoiminnon vapautusvipua ja ohjaa yläjyrsin takaisin ylimpään asentoon.

##

Reunojen työstössä voi myös käyttää lisäksi imusuojusta (41).

Kiinnitä imusuojus (41) kahdella ruuvilla pohjalevyyn (5). Imusuojuksen (41) voi kiinnittää kolmeen eri asentoon, kuten kuvassa on näytetty.

Irrota imusuojus, jos työstät tasopintoja.

Käytä FSN-OFA-adapteria (1 600 Z00 00G).